Ideologia pentsamendu politikoaren historian: ideologien azkena?\n«Ideologia» hitza, modu esanguratsuan, ez da agertzen Frantziako Iraultzaren lehen urteak arte, baina kontzeptu horren historiaurrea, Mendebaldeko pentsamenduan, giza gogoari errealitatea zuzen ezagutzea eta, beraz, egiara iristea galarazten dioten oztopoei buruz egin ziren gogoetekin lotu behar da; gogoeta horiek, XVI. mendearen amaieran eta XVII.aren hasieran, garai hartako izadi zientziak bultzatzen zuen izpiritua filosofiaren esparruan zenbateraino sartu zen adierazten dute.\nDescartes-en aitzindari, Bacon-ek arrazoia iluntzen duten «idoloen» teorian gauzatu zuen zalantza metodikoa. «Antzerkiko idoloek» (beste hiru idoloak tribukoak, leizekoak eta forokoak dira) honegatik itsutzen dute arrazoia: gure aurrekoengandik jasotzen ditugun errepresentazio eta iritziek berez halako autoritate bat dutelako. Giza pentsamenduak, autoritate hori saihestekotan, bere kritika gaitasunaz baliatzea beste biderik ez du (Lenk).\n«Kontzientzia faltsuaren» lehen nozio hori (eta, beraz, ideologiarena, maila psikologikoan) Ilustrazioko filosofiaren lehen kate begia da (XVIII. mendean iritsiko da goren gradura). Filosofia horrentzat aurrekoengandikIdeologiari buruzko teoria marxista klasikoa «Ideologia Alemana» testuari lotuta geratu da. Bertan, gizakien produkzio harremanetatik sortutako errealitate materialaren gainegitura izpiritual gisa ageri da ideologia, zeinen bidez klase nagusiak izadiaz, munduaz eta gizakiez duen ikusmolde globala inposatzen baitu gizartean. Horrek, bada, ideologien laugarren planoa irekitzen du, plano soziologikoa.\nIdeologiak zenbait maila ditu kontzepzio marxistan: kontzientzia faltsua da, «herriaren opioa»; ohartuki esandako gezurrari hurbiltzen zaio, kapitalismoaren zerbitzupeko apaiz eta intelektualen betekizuna deskribatzean; errealitate mota baten gainegitura mentala da, zeinean burgesek askatasunaren erresuma bailitzan aurkezten baitute laneko harremanen mundua; eta gizarteko klase batek, are zibilizazio mota batek, truke desorekatuan oinarrituta biak ere, munduaz eta gizakiez duten kontzepzio global baten baliokide da, eta kontzepzio hori merkantziaren fetitxismoan oinarritzen da. Beraz, Mannheim-en hitzetan, Marx-ek batu egiten ditu ideologiaren ikusmolde partikularra (burgesen interes berekoiak) eta garai historiko baten ikusmolde globala.\nIkusmolde aldakor hori –ideologia praktikari kontrajarritako ilusio gisa lehen idatzietan; geroago, ideologia benetako ezagutzari kontrajarritako distortsio gisa–, izoztu egingo da II. Internazionalean Engels-ek kontrajarri zituen bi ideietan, hots, ideologia burgesa «kontzientzia faltsu» gisa batetik, eta langileriaren teoria zientifikoa, hots, marxismoa, bestetik.\nXX. mendearen lehen herenean, hainbat pentsalari elitistak Mosca, Pareto, eta Sorel-ek ideologien esanahi soziologikoaz egindako gogoeten parez pare zenbait filosofia joeraren bateratzeak alor berri eta emankorra ireki zion ideologien azterketari: ezagutzaren soziologiarena. Mannheim-ek garai baten historia sozial eta intelektualaren ikerketa metodo bihurtu zuen ezagutzaren soziologia; ezagutza eta epistemologia ez dira beren inguramen historiko eta sozialetik bereizita geratzen. Mannheim-en arabera, gai horri intelektual autokontziente eta klase loturetatik libre direnek bakarrik ekin ahal diote, eta horrek erabat aldentzen du gaiaren garapena intelektualaren ikusmolde marxistatik, hots, intelektuala langileriaren zerbitzupeko teoriko zientifikoa dela dioen hartatik.\nEgungo eztabaida ideologien azkenaz\nMannheim-en teoriak –intelektualak ez du gizarte loturarik izan behar, hots, behatzaileak ideologia zamarik ez izatea nahitaezko baldintza da ezagutzaren soziologialantzeko– bidea prestatzen dio «ideologien azkenaren» teoriari. 50eko eta 60ko hamarraldietan nagusitu zen alor intelektualean teoria hau; batetik, gerra hotzak sortutako giroaren fruitu, eta bestetik zientzia politiko enpirikoaren postulatu baten fruitu zen: teoria politikoa hila zela (Vincent). Korronte horrek, oso indartsua herrialde anglosaxoniarretan, gizarte errealitatearen sinplifikazio distortsionatu gisa hartzen du ideologia, gogo totalitarioen auzi gisa. Alderdi deologikoa alderdi politikoari kontrajartzen zaio, eta hau gizarte pluralista, arrazional eta toleranteetan bakarrik loratzen da: hortaz, oposizioa dago gizarte itxien –ideologia orohartzaileen– eta gizarte irekien –ez-ideologikoen– artean.\nDe Tracy-k eta Marx-ek irekitako bi zikloak itxi egin dira, eta haien ikusmoldeak alderantzizko bihurtu: ideologia, ideien zientzia De Tracy-rentzat, bere kontrako bihurtu da; marxismoa, ilusio ideologikoak ezabatuko dituen teoria zientifikoa izatetik urrun, beste ideologia bat gehiago bihurtu da, denetan kaltegarriena.\nIdeologien azkenaren teoriak bateratu egiten ditu Mendebaldeko liberalismoa eta dotrina kontserbadore berria, eta bere garaiko ume da. EEBBetan hiru iturritatik edaten du. Vincent-en arabera, 30 eta 40ko hamarraldian bizi izan zen belaunaldi baten sineste batetik edaten du, alegia, politika ideologikoa (nazismoarekin eta estalinismoarekin identifikatzen da) oso lilura arriskutsua da. Beste eragin bat ere jaso du, adostasunean eta gizarte desberdintasunak gutxitzean oinarritutako industria gizarteetan ideologiek apaingarri hutsa direlako ustearena: ezkerrak eta eskuinak onartu egin dute Ongizate Estatuaren logika (Lipset). Azkenik, soziologiaren (soziologia funtzionalistaren) «urrezko aroaren» emaitza intelektual bat da, gizartearen «zientzia» bat eskaintzen baitu sineskeriaren ordez (horra berriro De Tracy); gizarte zientzia enpiriko bat garatzeak zorroztasuna, eszeptizismoa, egiaztapena edo gezurtamena eskatzen ditu, eta horiek eragin emotibo ideologikoetatik at egon behar dute –eta are teoria politiko arauemailetik at–.\nBritainia Handian, kontserbadoreek eta laboristek gerraondoan iritsitako adostasun ideologikoaren fruitu da: batzuk eta besteak Estatu guztiahaldun eta ongilea aldezten dute, «laissez faire» motako kapitalismo autorregulatzailea eragin gabetzat jo eta baztertuz. Sineste bat zabaldu da, herrialdeak konpondu egin dituela gizarte eta moral aldeko arazo gehienak: beraz, eztabaida ideologikoak lekuz kanpo daude.\nKritika erradikalek diagnostiko berbera egiten dute urte horietan gizarte egoeraz (horien balorazioak, bistan denez, kontrakoak badira ere). Marcuse-k, Gizaki dimentsio bakarra obran, gatazka desagertu deneko gizarte bat deskribatzen du; ideologia, ordea, ez da desagertu, nonahi ageri da, eta sinestarazi die gizakiei zientziak eta teknologiakberen behar guztiak aseko dituztela; horrez gainera, sormena galtzea ekarri die gizakiei, eta kontsumismoaren onuradun den gizarte klasearen mendeko robot ase bihurtu ditu.\nIdeologien azkenaren teoriak gainditu egin zuen esparru anglosaxoniarra; Frantzian Aron-ek jorratu zuen; eta Espainian ere, Fernández de la Mora frankistak, 1965ean argitaratutako El crepúsculo de las ideologías liburuan, sintesi bat egin zuen autoritarismo politikoaren eta pentsamendu liberal eta neokontserbadorearen ongizatearen oinarrizko ideien artean (Pastor).\nAlabaina, ideologiak baldin badira aldaketaren eragile den kultura faktorea, litekeena al da aldaketarik gabeko gizartea? Ez ote dira haren azkena aldarrikatzen duten berberak pragmatismo liberalari lotutako ideologoak eta beren gizartea aldatzearen kontra daudenak? Dowse-k tesi hori du; ezagutzaren ideologia aldarrikatzen du, zeinaren arabera giza pentsaeraren osagai ideologikoa pentsatzailearen bizi egoerarekin lotuta baitago beti. Ansart-ek dio, ildo beretik, ideologiarik gabeko gizarte baten itxaropena, zeinaren helburuak ezagutza zientifiko bete baten arabera ezarriko bailiratekeen, gizarte bizitzaren berezitasuna ez ezagutzeari zor zaiola: gizatalde batek bere helburuak asmatzeari uzten dionean, edo desagertu egin da edo beste talde baten mende jarri da.\nBaina, batetik, zientziaren filosofiaz izan ziren eztabaidek aldatu egin zuten teoria horren euskarri zen paradigma; bestetik, urtehorietatik aurrera Mendebaldean gertatu ziren pentsaera aldaketek filosofia horren antzutasun soziologikoa frogatu zuten.\nAlderdi epistemologikoan, Khun-ek dio zientziak ez duela aurrera egiten errealitate enpirikoak metatuz; paradigma nagusiak abenikoen fruitu dira, eta abeniko horiek erabakitzen dute zientzialarien erkidegoak, une jakinetan zientziaz ematen duen definizioa.\nFeyerabend-entzat, erradikalagoa baita bere jarreran, zientziaren inpartzialtasuna eta independentzia ipuin hutsa dira, eta zientzialariek hedatu dute beren mesedetan; arrazionaltasunean, egiaztapenean eta gezurtamenean oinarritutako metodo zientifikoak, dio hark, bortxatu egin dira aurkikuntza bakoitzean. Hortaz, bi zientzialari horiek hankaz gora bota dute positibismo logikoaren eraikina, hau da, ideologien azkenaren teoriari eusten ziona.\n60ko hamarraldian, batez ere, Mendebalde aurreratuan ekonomi eta hezkuntza garapenaren onuradun nagusi zirenek –gazte burgesek– eraso zioten gerraondoko gizarte adostasunari. Protestak izan ziren Vietnamgo gerraren kontra, unibertsitate demokrazia eskatu zen, kontrakulturak agertu ziren, «hippieak» kasu, zeinen marihuanaren kontsumoa ideologia libertario eta antiteknokratikoekin batera baitzihoan. Makroideologia berri bat sortu zen, Arbuio Handiarena, eta asmo hau hartu zuen ipartzat: kapitalismo kontsumistak erreprimitutako giza beharrizan guztiak indartzea. Frantzian, 68ko Maiatzeko ikasleek aginte krisi larria eragin zuten.\nGerora, arbuiatua zuten gizarte horrek beretu egin zituen gazte errebeldeak. Baina Arbuio Handiak emaitza iraunkorra utzi zuen: gizarte teknokratikoaren hondamendia salatzen duten ekologia mugimenduak, eta sexuagatik zapalduta dauden pertsonen askatasun mugimenduak: emakumeenak eta homosexualenak (Eccleshalt).\nDisidentzia kontrakulturalak, bestalde, erreakzio autoritarioa ekarri zuen «permitibitatearen» kontra, hau jo baitzen Mendebaldeko zibilizazioaren gainbehera moralaren kausatzat. Eskuin berriak, batez ere herrialde protestanteetan, batu egin ditu familia zelularen osotasunaren defentsa eta hainbat bertuterena, hala nola autokontrola, jabegoa eta errespetagarritasuna; legeari men egiteak eta gizarte ordenak norbanakoaren ekimenaren eta merkatu legeen errespetu estu eta, ustez, bizigarriarekin batera joan behar omen dute.\nAnsart-ek dioenez, horrek bistan uzten du ezen gizarte modernoetan, ez baitute inoiz erabateko segurantza eta adostasunik lortzen, eta beren kontraesan eta gatazken mehatxupean baitaude beti, ideologia politikoek hitzaren bidez beste ezein bitartekok egin ez dezakeena egiten dutela, eta sozialtasunaren existentziaren baldintzetako bat direla, sozialtasunaren beraren aldaketen eragile ordezkaezina.«Ideologien amaieraren» tesia estatu kudeatzaileetan bakarrik da eztabaidagarria. Oro har, estutu soziologikoa ematen zaien zenbait ebidentzietan dago oinarritua: mendebaldeko kapitalismoaren bilakaera, «sozializazioaren» aldera, langile klaseen integrazio erlatiboa sozialdemokrazia kudeatzaileen aldetik, eragile horien guztien «adostasuna» edo, beste era batera esanda, apatia politikoa, eta beraz, hiritarren apatia ideologia indartuz.\nTesi hori erabilgarria da oparotasun aldietan zein krisialdietan. Lipset, Bell edo Raymond Aaronek, esaterako, bere erara antolatu dute tesi hori, eta tesi horren amaieran, demokrazia pluralistari eta ekonomia misto erreformistari buruz ados daudelarik indar politiko guztiak, «XIX. mendeko gatazka ideologikoen balio galera» gertatzen da, eta hortik aurrera, barealdi ideologiko moduko bat hasten da: «Jabegoaren estatutua dela, planifikazioa dela, edo errenten berdinketa dela, hemendik aurrera ez da hainbeste izango alternatiba baten bi terminoren artean hautatzea, baizik eta konbinatzea, proportzio jakin batean, modalitate elkarren osagarriak…». Zalantzarik gabe, sozialismo demokratikoaren bilakaera da, neurrizkotasunaren eta konpromezuaren zentzuan, arrazoiketa horren ardatza, hala Welfare State delakoa kudeatzeko orduan nola «krisi» bati konponbidea bilatzeko orduan.\nFrançois Chatelet, «XX. mendeko politikako ikusmoldeak», Espasa Universidad, 1986.


Udalak 5.000 euro bideratuko ditu Saharara, uholdeetako kaltetuei laguntzeko - Uztarria (Azpeitia)\nUdalak 5.000 euro bideratuko ditu Saharara, uholdeetako kaltetuei laguntzeko\n2015ko aza. 24a, 17:35\nAzpeitiko Khamar Sahararen aldeko taldearen bitartez kudeatuko dute laguntza. Khamarrekoek beren kabuz eta herriko hainbat eragilerekin elkarlanean ere prestatu dituzte sahararrentzako laguntza lortzeko egitasmoak.\nUdaleko ordezkariak, Khamarrekoak eta Saharako herritarrak, laguntzarako egitasmoaren aurkezpenean. (AZPEITIKO UDALA) Ikusi haundiago | Argazki originala\nTinduf-eko sahararren errefuxiatu kanpamenduetan urrian izandako uholdeetako kaltetuei laguntzeko 5.000 euro bideratuko ditu Azpeitiko Udalak.\n"Hondamendia, egoera berezia eta dagoen beharra ikusirik, Azpeitiko Udalak 5.000 euro bideratzea erabaki du. Izan ere, uholdeek Saharan utzi duten egoera bereziki gogorra da eta horregatik erabaki da ezohiko laguntza hau ematea", azaldu du Gizarte Zerbitzuetako batzordeburu den Ainhoa Beristain zinegotziak.\nUdalak bere aurrekontuaren %0,7a garapen bidean dauden herrialdeetara eta nazioarteko lankidetzara bideratzen du. Herriko hainbat eragile eta proiektu laguntzen ditu egitasmo horren baitan, tartean Azpeitiko Khamar Sahararen aldeko taldea. Hain zuzen ere, uholdeetako kaltetuak laguntzeko emango dituen 5.000 euroak Khamarren bitartez kudeatuko dituzte, baina laguntza hori "gehigarri bat" dela nabarmendu du Udalak, aurrekontuaren %0,7aren poltsatik talde horri dagokionaz gain emango dena.\nSaharari laguntzeko egitasmo gehiago\nUdalaren eskutik jasoko duenaz gain, Khamar Sahararen aldeko taldeak hainbat ekintza prestatu ditu laguntzak lortzeko. Honela, Gaztetxearekin elkarlanean jantoki bejetariano solidarioa egingo dute urtarrilaren 15ean. Horretaz gain, abenduaren 19an egingo den Azoka Herritik egitasmoan Khamar taldeak postua jarriko du. Gabonetan, berriz, Elkar-ekin taldearekin batera eskolako motxila bilketa ere egingo dute. Eta, amaitzeko, urtarrilaren 16an janari bilketa egingo dute herriko denda eta saltokietan.


Arratia: Arratiako altxorra jokoaren aurkezpen ekitaldia\nNon erosi joko hau? Artea: Herriko taberna. Igorre: Estankoa eta Zazpi Haizetara. Zeanuri: Itsasne Txutxeak. Areatza: Gauzak opari denda. Bedia: Mari Cruz Janari denda. Lemoa: Foto Tibur eta Marigorringo Txutxeak. Dima: Axlor Taberna.\nBIBIÑE - EDORTARI SARRERA EMON: Aurkezpenari hasierea emoteko, Arratien ohiturea dan moduan, bertsolari batek hasiko dau ekitaldia. Zeanurin badau bertsozaletasuna, eta aspaldien betsolari barriak be egin jakuz. Gaur bertsolari barri-barria eta gaztea, labatik harakoa. Aurrera Edorta.\nBIBIÑE - IPUIN KONTAKETARI SARREREA: Eta Arratien altxorrik badau ipuinak dira; gure kondairak, ipuinak, mitoak...; urteetan ondo gordeta eta zainduta euki doguzanak.\nJONE- BIBIÑERI SARRERERA EMON: Eta ipuinak nok kontau be euki dogu Arratien; gure ipuin kontalariek. Nik gure tribialeko pregunte bat egin behar deutsuet, ia igarten dozuen nor dan. Entzun zur-zur:\nAndrazkoa eta Zeanurikoa da, ipuin kontalarie eta antzerki be egiten dau, nor da? Bai horixe, Bibiñe, ia kontau ba ipuin bat.\nJONE- TXISTULARIARI SARREREA EMON: Eskerrik asko Bibiñe. Eta oin beste altxor bat, antzarraren jokoan egiten dan moduan, altxorretik altxorrera goaz.\nBIBIÑE - TXISTUARI SARREREA: Gure soinuetatik alaiena, finena, ederrena, txistuaren soinua. Txistuaren soinu alaia... Aurrera Jesus, Mikel eta Maddi.\nBIBIÑE - JUAN MANUELERI SARREREA: Jesus, Mikel eta Maddi, eskerrik asko. Badakizue ze egun dan gaur? San Martin. Sanmartinesak badakizue zer diren?****\nJONE- JUAN MANUELERI SARREREA: Ba horixe, sanmartinesak kantetako Juan Manuel Etxebarria etorri jaku Zeberiotik. Amagandik batu eban altxor hau eta horreexek kantauko deuskuz.\nBIBIÑE -Arrasti guztia jarraituko geunke altxorrik altxor, baina denporea aurrera doa eta hemen zagozen ume eta helduok jolasa bera ikusteko gogoa eukiko dozue.ia Jone kontau apur bat zelan olgetan dan.\nJONE- JOLASAREN AURKEZPENA: Jolas hau ez da antzarraren jokoa, baina badauka antza; ez da tribiala be, baina badauka antza. Dadoakaz jolasten da. Banaka zein ekipoak eginda jolastu daiteke.\nMendi baten urten, Urkiolan edo Gorbeian (horretarako 5a lortu behar da daoan) eta Arratiako herriak zeharkatuz, 12 txartelak edota gehien eskuratzen dituenak irabazten dau. Dadoan bosta atarata jaitsi edo igon daiteke, Urkiolatik Zeanuri, Otxandio edo Dimara, Gorbeiatik Ubide, Zeanuri edo Areatzara.\nZelan lortu txartelak? Herri batera edo mendi batera heldu ezkero bere txartela eskuratzen dau jokalariak.12 txartelak eskuratzen dituenak irabazten dau.\nAparteko laukiak: herriak (txartelak lortzen dozuz), tranbiak, zubiak, kobak (oba).\nJokatzeko moduak bi dira: Oka estilora (Dadoagaz aurrea zoaz, edozien norabidetan, txartelen bila. Ez dago itaunik); edo Tribial estilora. Jolas honek baditu hainbat itaun sorta gai debardinakaz. Jolasten hasi aurretik itaun sorta bat aukeratzen da: ohiturak, literatura, kirolak, musika... hainbat gai. Jokalariek epaile bat be aukeratuko dabe. Lauki batera heltzerakoan, laukiari dagokion itauna egingo dau epaileak. Asmatu ezkeroz, ondo, hor geratzen da fitxa. Huts egin ezkeroz, etorri dan lekura itzuli beharko dau jokalariak.\nBIBIÑE.- Joko polita eskolarako, etxean olgetako, ludotekarako, gabonetan oparitzeko... eta nork egin dau joko hau???***\nEgileak asko izan dira, euren artean aitamen berezia merezi dabe Zeanuriko gazte talde bat eta Manu Etxebarria zeberioztarrak. Diseinu lanak Javier Lacalle Laka artista zornotzarrak egin ditu. Eskerrak emon behar deutsieguz eurei\nArratiako Altxorraren edizinoa eta zabalkundea egiteko laguntasuna emon daure Arratiako Udalen Mankomunidadeak, eta Areatza, Artea, Bedia, Dima, Lemoa eta Zeanuriko Udalak. Eskerrak emoten deutsieguz emondako laguntasunagaitik.\nEta jokoa zelan banatuko da?\nJokoa zabalduko da erakunde laguntzaileen bitartez (udaletxe eta mankomunitatea) eta Arratiako parrokietan. Herrietako dendetan be erosteko aukerea egongo da. Zeanurin, esaterako, momentuz Itsasnenean egongo da.\nBIBIÑE.- Eta gaur jolas batzuk banatuko doguz, egile batzuen artean. Joko bat emongo deutsogu Diseinu lana egin dauan Javier Lacalle Laka artista zornotzarrari. Gaur ezin izan da etorri eta bialduko deutsagu joko bat.\neta beste joko bat Juan Manuel Etxebarriari, berak emon deuskun laguntasunagatik.\nJolasak euki leiz akatsak. Holan bada, ondo dau esatea, zuzenketak sartzeko. Gainera, baditu itaun sortak???, baina barriak be egin leiz, gai barriakaz edo dagozan gaiak sakonduz.\nGure aldetik ez daukagu besterik esateko. Eskerrik asko danori etortearren eta ondo pasau olgetan eta Arratia barru barrutik ezagutzen.


Hasiera Alderdi medikuak: Genetika/Immunologia: Genetika Zerbitzua\nAlderdi medikuak: Genetika/Immunologia\nDonostia Ospitaleko Genetikako Zerbitzua honela dago osatuta\nHolkularitza Genetikoa honela defini daiteke: familian dagoen nahasketa zehatz baten –gure kasuan hemofiliaren– agerpenarekin edo berriz agertzeko arriskuarekin lotuta dauden gizakien arazoei buruzko komunikazio-prozesu bat. Aholkularitza Genetikoak prozesu hezigarria eta informatiboa izan behar du.\n1. Norberaren eta ondorengoen ongizateari buruzko informazioa jendearen eskura jarri.\n2. Test genetikoak egiteko adostasuna bermatu, erabilitako prozedurak azaldu eta alderdi hauei buruzko informazioa eman:\nhemofilia, pronostikoa eta aukera terapeutikoak. transmititzeko modua\nhemofiliaren eta eramailearen egoeraren test diagnostikoak eta fidagarritasuna\neramaileen screeninga egiteko prozedurak\njaio aurreko diagnostikoa, amarentzako eta fetuarentzako testak eta arriskuak\nemaitzei buruzko informazioa\nhaurdunaldia bukatzeko moduak eta ondorengo inplikazioak\n3. Hemofilia duten gaixoak beren egoera ezagutzera emateko gaitu eta familiako beste kide batzuei ohartarazi herentziaren arriskuei buruz, eta hartzen dituzten erabakiak onartu.\n4. Hematologiako Zerbitzuak edo hemofilikoen Elkarteak antolatutako saioetara joan daitezen, bikoteei eta senitartekoei aukerak eskaini.\n5. Herentzia ezagutu. Ezberdintasun erlijiosoak, kulturalak, sozialak eta pertsonalak dituzten pertsonei kontu handiz hitz egin (oso garrantzitsua da gaixotasunari buruzko pertzepzio pertsonalak ezagutzea).\nLaburbilduz, kontsulta egiten duen familiak gaixotasunaren inplikazioak ezagutu behar ditu (zer da, nola tratatzen da...) eta orobat heredatzeko modua, ondorengoetan berriz agertzeko aukera, arriskua kalkulatzean eta diagnostikoaren frogak egitean dauden hutsegite-faktoreak eta dauden alternatibak; ondoren, alderdi hauek guztiak ezagutuz, jarraitu beharreko bidea aukeratzeko. Oso garrantzitsua da genealogia-zuhaitz zehatz bat egitea, informazio fidagarria eskaintzen duena (diagnostiko zuzena, berresten duten frogak erantsiz). Diagnostikoan edo genealogiako datuetan akatsak egoteak emaitzen interpretazio okerrak ekar ditzake.\n"A" eta "B" Hemofiliak gizakiak dituen herentziazko gaixotasun hemorragiko larri ohikoenak dira; "A" motakoa hemofilia guztien gutxi gorabehera %80 da. "A" motako hemofilia jaiotako 10.000 lagunetatik 1-2 lagunek dute eta "B" motako hemofilia 100.000 lagunetatik 2-4 lagunek.\nPopulazio orokorrean 5.000 emakumezkoetatik 1 eramailea dela kalkulatzen da. "A" Hemofilia koagulazioko glukoproteina baten –VIII. faktorearen– defizitaren edo anomaliaren ondorio da. VIII. faktoreak pisu molekular txikia du eta jarduera koagulantea (VIIIc). von Willebranden faktorea (VIIAg) deitzen den pisu handiko molekula eramaile batekin lotzen da. Baldintza normaletan, kopuru bera dago. VIIIc faktorea X kromosomari lotutako gene batek kodifikatzen du eta bere defizitak “A” motako Hemofilia sortzen du. VIIIAg faktorea, berriz, gene autosomiko batek (1 12. kromosoman dago) kodifikatzen du eta bere defizitak von Willebranden gaixotasuna sortzen du.\n"B" Hemofilia edo Christmasen Gaixotasuna K bitaminaren mende dagoen koagulazio-faktore baten –IX. faktorea (Fc IX)– defizitaren edo alterazioaren ondorio da. Gaixotasun hauen garrantzia kliniko-patologikoa, soziala eta ekonomikoa ederki ezagutzen da.\nAgerpenen larritasuna faktore defizitarioaren maila plasmatikoekin lotzen da: balore normalaren %0-1 bitartean mota larriekin lotzen dira, odoljarioak maiz eta berez gertatuz; %1-5 bitartean oro har moderatuagoak dira, nahiz eta kasu batzuetan aurkezpen klinikoa larria izan; defizita hain handia ez denean, %5-30 bitartean, odoljario moderatuak edo arinak dira. Lehen gaixotasun hilgarritzat jo arren, ordezko terapeutika (hemoderibatu plasmatikoak, VIII. edo IX. faktorearen kontzentratuak, faktore purifikatuagoak...) aurrerapauso handia izan da bizi itxaropenaren eta kalitatearen arloan.\nHorrela beraz, Aholkularitza Genetikoa oso garrantzitsua da, batez ere gizonezko hemofilikoak adin nagusitasunera minusbaliotasun urrirekin iristen baitira eta maiz erreproduzitzen dute.\nHerentzia. Biak dira errezesiboak eta X kromosomari lotuta daude.\nHemofilia duten gizonezkoen semeek ez dute gaixotasuna izango eta ez diete hurrengo belaunaldiei transmitituko.\nHemofilia duten gizonezko guztien alabak eramaileak izango dira eta %50eko arriskua izango dute alaba eramaileak edo seme hemofilikoak izateko.\nOdoljarioen historia ezagunik ez duen familia batean haur hemofiliko baten jaiotzaren bidez kasu esporadikoak detekta daitezke; gutxi gorabehera guztizkoaren 1/3 da. Kalkulatzen da kasu esporadiko baten amak %85etik %90era bitarteko arriskua duela eramailea izateko, eta seme hemofilikoak edo alaba eramaileak izateko arriskua "a priori" %42tik %45era bitartekoa dela.\nEmakumezkoa eramailea izango da seme-alaba hemofiliko bat baino gehiago baldin badu.\nGizonezko hemofiliko bat emakumezko eramaile batekin ezkontzen bada -oso gertaera arraroa odolkidetasuna salbu-, semeetatik %50 hemofilikoak izango dira eta %50 osasuntsuak; alabetatik, berriz, %50 hemofilikoak izango dira eta %50 eramaileak.\nEmakumezkoek soilik dute gaixotasuna aita hemofilikoa denean eta ama eramailea (ohiz kanpokoa) edo Turneren Sindromea bezalako anomalia kromosomiko sexual bat dagoenean (45X).\n1, 2 eta 5 puntuen azalpen-eskema\nVIII. faktorearen genea tamaina handiko genea da (186 Kb) eta X kromosoman, q28 aldean dago. Bere tamaina dela eta, mutazio asko, kasu zehatzetan, edo alterazioak egoteko aukera oso handia da. Honek azaltzen du "A" hemofiliaren adierazpen klinikoan azaltzen den heterogeneotasun handia. Kasu larrietan, genean gertatutako inbertsio bat da –22. intronaren inbertsioa kopia intra eta extragenikoen arteko birkonbinazio homologoaren bidez– kasuen %40-45aren arduraduna; ez dira hain ohikoak, berriz, delekzioak (galerak) edo mutazio zehatzak (nukleotido bakar baten aldaketa), familia batetik bestera oso desberdinak direnak. 34 Kb dituen IX. faktorearen genea X kromosoman, q26 aldean dago.\nHainbat tamainako delekzioak nahiz nukleotido bakar baten aldaketak dira "B" hemofiliaren adierazpen klinikoaren mekanismo molekular arduradunak; ez dago mutazio maioritariorik, "A" hemofiliaren 22. intronaren inbertsioa bezala, baina bai heterogeneotasun handia.\nBi gaitzetan, familiako kide baten mutazioa identifikatzeak gainerako kideen iragarpen sinplea ahalbidetzen du.\nGene baten barruan gune kodifikanteak daude, EXONAK deitzen direnak, eta moztitsasketa-prozesu baten bidez ARNtik kanporatzen direlako proteinarentzako gune ez kodifikanteak, INTRONAK deitzen direnak. ADNaren analisia zuzena edo zeharkakoa izan daiteke:\nZuzena: mutazioa ezagutzen denean. Diagnostiko ziurra ahalbidetzen du.\nZeharkakoa edo ligamendukoa: mutazioa ezin denean detektatu. Diagnostiko probabilistikoa da baina oso fidagarria.\nMarkatzaile intra edo extragenikoak erabiltzen dira (genearen barruan edo kanpoan dauden arabera). Barne hartzen ditu F.R.L.P. (longitude polimorfoko errestrikzio-zatiak, genea hainbat entzimen eraginpean jarriz lortzen direnak) eta V.T.N.R. edo minisateliteak (tandemean errepikatzen direlako bereizten diren genomaren aldeak. Kopurua gizabanako batetik bestera aldatzen da). Polimorfismo bakoitzaren informaltasun-maila aldatu egiten da, zenbaiten elkarketak emaitza hobetuz. Orain dela urte gutxi arte, emakumezko eramaileen detekzioa beren genomaren kalkulu estatistikoaren bidez egiten zen, genealogia-zuhaitzean eta azterketa analitikoetan oinarrituz.\nHonela, eramaileak izan zitezkeen emakumezkoen %70-95 iragarri ahal zen, baina banakako detekzioan huts egin zitekeen. Pedigreearen" bidez, bi emakumezko eramaile mota bereiz daitezke: Behartuak; hemofilikoen alabak edo seme-alaba hemofiliko bat baino gehiago izan dituztenak dira eta 2. Eramaileak izan daitezkeenak; eramaile behartu baten alabak dira. Alterazio analitikoekin osatuz, analitika normala zenean ez zegoen justifikatuta eramaile izan zitekeen emakumezko bat normal gisa sailkatzea.\nGaur egun, familia bakoitzaren mutazio espezifikoa ezagutzea ahalbidetzen digun Biologia Molekularrari esker, emakumezko eramaile gehienak identifika ditzakegu, diagnostiko ziur baten bidez; Alabaina, oso garrantzitsua da oraindik ere, arriskua duten emakumezkoak pedigreearen bidez identifikatzea. Diagnostikoa askotan zaila da populazioan, eta familiako beste kide batzuei jakinarazten dien kasu indizetik (osasun-detekzioa egitera etortzen den pertsona, arrunki hemofilikoak, helduak edo haur txikiak eta beren gurasoak) abiatzen da. Oso inportantea da, umea sortu baino lehen, emakumezko eramaileei ohartaraztea transmititzeko duten arriskua.


Guztia sentitzen eta ikusten dut, baina zer esan nahi du? - Edwin Van Der Hoeven\ngogoan, pertzepzio argia, buru irekia, sentsibilitatea, isiltasun\n~ Duela gutxi nire prestakuntzako partaide berri batekin hitz egin nuen eta borrokan ari zen galdera hauxe zen: mota guztietako gauzak sentitzen eta ikusten ditut, baina zer esan nahi du benetan? Galdera hau modu askotan jaso dut dagoeneko. Zure sentsibilitatea garatzen hasten da, pertzepzioa handitzen da eta bat-batean inoiz sentitu edo ikusi ez dituzun gauzak hautematen hasten zara. Inoiz hitz egin ez duzun hizkuntza dela ematen du eta orain bat-batean elkarrizketarik egiten duzu hiztegirik gabe. ~\nDuela gutxi nire prestakuntzan parte hartzaile berri batekin hitz egin nuen eta borrokan ari zen galdera hauxe zen: Dena sentitzen eta ikusten dut, baina zer esan nahi du benetan? Galdera hau hainbat modutan jaso dut dagoeneko. Zure sentsibilitatea garatzen hasten da, zure pertzepzioa handitzen da eta bat-batean, inoiz sentitu edo ikusi ez dituzun gauzak hautematen hasten zara. Aurretik inoiz hitz egin ez duzun hizkuntza bezala sentitzen da eta orain bat-batean hiztegirik gabe elkarrizketa bat izan behar duzu.\nDena sentitzen eta ikusten dut, baina zer esan nahi du benetan?\nGauza ona da; zu zara hiztegia! Zure hiztegia aurkitu eta deszifratu dezakezu orain.\nHiztegi honek ez dizu zure buruaren bidez hitz egiten, zure sentimenduen bidez baizik; zure intuizioa! Hiztegi hau, beraz, berezia da, bakarra zara. Horregatik, gorriak zuentzat baino zerbait desberdina esan nahi du eta lore usaintsua dela uste duzu.\nAriketa polita dut zuretzat!\nHartu kablea kargatzen duen telefonotik; Ariketa hauetarako erabiliko dugu. Hartu arnas sakona zenbait aldiz eta utz itzazu zure pentsamendu guztiak, ikusi zure arnasa. Orain begiratu kableari eta utzi zure sentimenduak hizketan. Zer sentitzen du kable honi buruz? Zerbait praktikoa? Zerbait logikoa? Zerbait sinbolikoa? Zerbait bisuala? Kable garbia, zikina, hautsia edo berria al da? Zer nabaritzen duzu berehala? Zer esan nahi du zuretzat?\nArreta jarri! Zure intuizioak tximista abiaduraz hitz egiten duelako! Zure pentsamendua zaharra da, zure super-sonic turbo speed intuizioarekin alderatuta.\nZenbat eta gehiago praktikatu, orduan eta errazago bihurtzen da ... uneren batean bigarren izaera bihurtzen da zure sudurra luzea baino gehiago bilatzeko. Ondoren esperientzia espirituala baduzu eta zerbait ikusten edo entzuten baduzu, badakizu zer esan nahi duzun entzun dezakezula. Eta lehenengo inspirazioa izaten da onena!\nHau da nire entrenamenduetan parte hartzen dutenekin egiten dudan ariketetako bat eta oso dibertigarria da! Ez da ariketa ona bakarrik, baina askoz ere gehiago egiten du; zure inguruko bizitza ere beste modu batera begiratzen duzu. Naturan ibiltzen bazara, beste modu batera bizitzen eta mugitzen den guztia bilatzen hasten zara. Harmonia, edertasuna, konplexutasun izugarria eta berriro ere sinpletasuna.\nZuretzat erakargarria al da? Ondoren, erreparatu Sentsibilitateari, Espiritualtasunari eta Komunikazioari buruzko prestakuntza. Ondoren, zure hiztegia deszifratzen lagunduko dizuet!\nAurrekoaVorigeIrrikaz eta nazkaz beterik zaude\nVolgendeIritsi zure sentsibilitatearen helmugarahurrengo


Piarres Xarritton: "Handia da oraindik Iparraldea eta Hegoaldea bereizten dituen tartea" - Euskonews\n33 Zenbakia 1999-04-14 / 1999-04-21\nPiarres Xarritton: "Handia da oraindik Iparraldea eta Hegoaldea bereizten dituen tartea"\nElkarrizketa Piarres Xarritton, Manuel Lekuona Saria 1999 "Handia da oraindik Iparraldea eta Hegoaldea bereizten dituen tartea" * Marta Guruziaga Hazparneko herriak hartuko du, maiatzaren 15ean, .omenduaren izaerarekin bat eginez samurra izan nahi duen bilkura, Manuel Lekuona Sariaren aurtengo emate ekitaldia. Kultura arloko bere ezinbesteko lana da bereziki goretsi nahi den aldea, bihotz harbera eta zabaleko idazle honen beste hainbat giza ekarpen goraipatzeko modukoak badira ere. Piarres Xarrittonena da 1983tik saria jaso dutenen zerrendan sartuko den izen berria. Lehen mailako gizon emakume talde hori aberastera datorrena. Zeremonia handiak gogokoak ez badituzu ere, laster jasoko duzu Eusko Ikaskuntzak urtero ematen duen Manuel Lekuona Saria. Zernolako esanahia du zuretzat? Manuel Lekuona sariak gogoratu dit lehenik Lekuona bera eta haren anaia Martin 1936an fusilatua, bai eta sari horren karietara aipatuak izan diren adiskide zendu batzuek, hala nola Aita Riezu, Eugene Goyhenetche edo Karlos Santamaria. Ohore handia da niretzat horien sailean aipatua izaitea. Iazko maiatzean ere izan zinen omendua. Beste zazpi idazlerekin batera ohorezko bazkide izendatu zintuen EIZIE k, itzulpengintza profesionala euskarara iritsi aurretik egindako ekarpen eskerga gogoratu nahian, garai itzaltsuetan ekin baitzenioten lanari. Ilunaldi hura gaindituta, oskarbi ala hodeitsu dugu zeruertzea? Itzultzaileen sailean sartu nauela EIZIE k egia da. Ez dut ukatuko besteen lanak biltzen eta argitaratzen edo batzuetan horiek euskararatzen gehiago bermatu naizela berriak asmatzen baino, baina sormena ez zaie orori emana eta bestalde lehentasunak badira eta ene iduriko sortu edo birsortu berri den gurea bezalako kultura batek behar ditu lehenik beste kulturen ekaiekin bere zimenduak finkatu. Duela egun batzuk burutu zen Saran Euskal Idazleen Biltzarra. Ba al dakite Frantzian euskal literatura badagoenik? Ni nago frantses batzuek ba ote dakiten euskal herririk badenetz ere. EuroparrenEuskal Herria Atxagaren "Obabakoak" en bidez aurkitu dutela esan du batenbatek. Hala uste al duzu? Baliteke. Nihonek ezagutzen dut euskaldun bat bere sorterria "aurkitu" duena "Mourir à Madrid" F. Rossifen filmea ikusi duelarik. Zein da zure ustez kulturaren garapenean Iparraldean garrantzi gehien izan duen pertsonaia? Menturaz "Gure Irratia" ren sortzailea. Mugazgaindiko harremanak etengabe jorratzen dituzten bi erakundetako kide zara, Eusko Ikaskuntza eta Euskaltzaindiakoa hain zuzen. Ez dira ugari horrelako iharduera egunero eragiten duten taldeak. Hain handia al da oraindik Iparraldea eta Hegoaldea urruntzen duen tartea? Bai handia da oraindik iparraldea eta hegoaldea bereizten dituen tartea. 1659.eko tratatu deitoragarriaz geroz, zenbat aldiz eta zenbat gisaz ez gaituzte elkarretarik urrundu Paris eta Madrileko agintariek edo haien hemengo eskumakilak. Eusko Ikaskuntza eta Euskaltzaindia sortu zirenetik mugaz gaindiko bi erakunde horien buruorde Piarres Broussain, Hazparneko auzapez eta kontseilari orokorrak erran zuen Donostian 1920 "Bidasoako ura ugari izan arren ez dauka gure odolak bezinbat indar". Orduz geroztik egin dute lan ederrik bi erakundeek, askatasuna eta laguntza doia eman izan zaien urteetan. Baina bada oraindik zer egin bai kultura sailean bai ekonomian, ez erraiteko orobat herrigintzan. Esanik duzu ez duzula zure burua poeta ikusten. Bai, aldiz, "ehiztari edo arrantzari". Zeren atzetik zabiltza? Erran omen dut ez naizela poeta, arrantzari edo ehiztari bat besterik ez. Badaiteke. Gogoratzen zait ordea, Zulaika antropologaren arabera, badutela zer ikusirik bi ofizio horiek "erotikarekin". Eta poesiak beraz! Zure ingurua aski ongi ezagutzen duzula dakigun arren, XVIII. edo XIX. mendeko idazle zaharretara joz gaurko mundutik ihes egiten duzula aitortu izan duzu. Zerk eramaten zaitu ihesaldi horretara? Zerk eramaten nauen XX. gizalditik aintzineko mendeetara? Menturaz XX. mende honetan ere herriarentzat asmatu eta amestu xedeak nihonek ezin beteizanak. Ene ametsari uko egin aitzin ikertu nahi izan dut zer aldaketak gertatu diren gurearen iduriko XVI. mendetik XVII.era; hortik asmatu nahiz zer berri ekar diezaioken ikusiko ez dudan XXI. mendeak gure herriari. Berrogeita hamar urte pasatxo igaro dira zure lehen bi liburuak plazaratu zenituenetik. Iraganari begirada bat emanez, zure iritziz, nork finkatu zuen Uztaritzeko Seminariora abiatu zen laborari seme harren idazteko zaletasuna? Ene idazteko zaletasuna ene irakurtzeko zaletasunean finkatzen dela iduritzen zait. Eta ene irakurtzaletasuna ene etxekoei zor diet: gure ama Gaxuxari eta izeba Marianari bereziki. Pariseko Euskal Etxearen sortzaile izan zinen. Gaur asmatzekotan, zer sortu zitekeen? Zer aldatu da bertan urte guzti hauen ondoren? Pariseko etxea sortu zelarik, Parisera zoazen euskaldun mutil eta neska gaztek zuten eraiki etxe hori duela 50 urte. Anitz gauza aldatu dira geroztik. Ez da gaur gazte anitzik Parisera bizi beharrez joaten. Han direnak ere bospasei ordu barne etxera daitezke; baina iduritzen zait Pariseko euskaletxeak baduela oraino zeregin. Izan zen aspaldi lehen ere Parisen Nafarroako kolegio aipatua; Geroztik euskal etxea sortu zelarik euskal artista batzuk etorri zaizkidan, Oteiza buru zutela, Nafarroako diputazio autonomoa interesatua izan zitekela Nafartar ikasleentzat aterpe bat aurkitzeko. Zergatik ez asma gaurregun horrelako zerbait Euskal Herri osoko eta gure diasporako ikasleentzat. Maiatzaren 15ean, nor aurkitu nahiko zenuke zure jaioterrian? Lehenik jakina hor izanen ez diren, ene etxeko buraso, haurride, adiskide eta lagun zenduak, horien eskertzeko eta barkamendu eskatzeko ere, bereziki Manuel Lekuonari berari, Baionako erakustokian elkarrekin izan genuen eztabaida gogor batengatik, euskara batua zela etabar elizak gai horretan bere bide berezia herritik aparte hartu behar zuen ala ez jakiteko. PIARRES XARRITTON (Hazparne, 1934) *Bibliografia* Eskualdunak.(Eskual Herria, 1943; Xabier Gasteiz ezizenaz). Petite HistoireReligieuse du Pays Basque. (1946) Le droit des peuples à leur identité. (ed. Fides, Montréal, 1979) Pierre Broussain (Editions du CNSR, 1985) Resurrección María de Azkue eta Pierre Broussain en elkarridazketa. (Euskaltzaindia, 1986) Les idées philosophiques et religieuses de Pierre Lafitte. (Bulletin du Musée Basque, nº 113 114) Fonds Lacombe: Les lettres du docteur Jean Etchepare. ( J. Casenaverekin batera), (Bulletin du Musée Basque, nº 98 108 109 110 111 140 141 142 143 144 J.M. Moulier "Oxobi". (Eusko Jaurlaritza 1990) Piarres Broussain, eusko ikaskuntza'ren lehendakari ordea. (RIEV, 1990, 35 1) Xabier Diharce "Iratzeder". (Eusko Ikaskuntza, 1994) Jean Etchepare Mirikuaren Idazlanak. (1877 1935, Elkar, 4 tomo) Piarres Larzabalen Idazlanak. (Elkar, 7 tomo) Hiztegia. (Xabier Kintanarekin batera, 1997)\nLekuona Etxabeguren, Manuel de GOYHENECHE FARNIE, Eugéne IRAZU GARMENDIA, José BROUSSAIN, Piarres


Sorgin ehiza Oscarretako filma jaitsi dutenen aurka | Jendartean\nHasiera » Zinema » Sorgin ehiza Oscarretako filma jaitsi dutenen aurka\nSorgin ehiza Oscarretako filma jaitsi dutenen aurka\nWebguneez gain, erabiltzaileak dira orain jomuga.\nSei Oscar lortu ditu aurten The Hurt Locker filmak (tartean pelikula eta zuzendari onenarenak). Baina 16 milioi dolar baino ez ditu bildu zinema-aretoetan (15 milioiko kostea izan zuen). Ekoizleek diote Interneten errua dela, estreinatu baino bost hilabete lehenago sarean zegoela eta jende askok zuzenean deskargatu egin zuela, aretoetara joan beharrean. Orain, filma Internetetik jaitsi zutenen izenak banan-banan lortu eta salaketa masiboa ipiniko diete.\nOraindik ez dute zerrenda kaleratu, baina BitTorrent P2Paren bidez filma ilegalki deskargatu dutenak milaka izango dira AEBetan (hasiera batean badirudi AEBetako erabiltzaileen aurka izango dela auzia). Internet Service Providers zerbitzuari esker ari dira lortzen erabiltzaileen IPak eta izen guztiak bildutakoan, akordio ekonomiko bat eskainiko die US Copyright Group elkarteak. Ez bada akordioa onartzen, epaitegietara joko dutela argi utzi dute produktorako abokatuek.\nKontrola geroz eta zorrotzagoa da, eta erabiltzailea bera da jomuga berria. Ziurrenik, produktora horren hurrengo filma badaezpada ez dute deskargatuko internauta horiek, baina zinema-aretoetara ikustera joateko gogorik izango al dute?


Klima sendatzen ez badugu berriz ere gaixotuko gara | EIBZko liburutegia\nIzan ere, pandemiaren atzean naturaren suntsiketa dago. Ez dago inongo sistema sanitario edo estaturik naturak eskaintzen digun babesa eskaintzeko gai denik. Hori bai, espezieetan askotarikoa den eta ongi funtzionatzen duen natura bada beti ere.\nBioaniztasuna babesa da birusen aurrean\nOrain dela 15 urte frogatu ziren bioaniztasunak zituen funtzio babesleak. Efektu hauei esker karga birikoa gutxitzen da, kutsadura murriztuz. Beraz, natura birusen aurkako babes bikaina da. Hamaika kasu praktiko burutu dira, eta guztiek frogatu dute teoria hori.\nEgunak pasa ahala, hobeto ulertzen dugu pandemia honen jatorria. Ziurrenik saguzarretan du jatorria, hortik gizakietara pasa zelarik. SARS-CoV-2 birusak denbora luzez biziraun du saguzarretan. Horrela, saguzarra osasuntsu dagoenean karga birikoa minimoa da. Alta, estres egoeran, ehizan dabilenean edo bere atzetik norbait duenean, animaliaren sistema immunea deprimitu egiten da eta karga birikoa izugarri hazi. Guregana birusa karga biriko izugarri altuarekin pasatu da, naturak pairatzen duen estres izugarria dela eta, hortik COVID-19aren arriskua.\nHorrela babesten gaitu naturak\nNatura osasuntsu batek, espezieetan askotarikoa denak modu zabalean babesten gaitu infekzioetatik. Ez soilik bioaniztasunetik. Naturak, basamortuko hautsa gelditu dezake eta atmosferako kutsadura murriztu adibidez. Bi adibide hauek dira birusa zabaltzeko bideetako bat, pazienteei arnasketa arazoak sortuz.\nEkuazioari klima aldaketa gehitzen badiogu, naturak tarte gutxiago du egon daitezkeen inpaktuak murrizteko eta gure osasuna babesteko. Fenomeno global honek, gure basoek karbono dioxidoa xurgatzeko duten ahalmena murrizteaz gain, sute handiak izateko aukerak gehitzen ditu Australian ikusi ahal izan dugun bezala.\nKeak, herrialdeko biztanleariaren %80ari eragin zion. Arazoa ordea, ez zen Australiarrena soilik izan. Orain pandemiarekin gertatzen den bezala kea planeta osora zabaldu zen. Ez dago erakunde nazional zein nazioartekorik suteen keak prebenitu ditzakeenik mundu osoko hirietara ez iristeko, eta horrela lehendik zituzten kutsadura arazoak ez gehitzeko. Modu berean, ez dago industriarik, gai denik, berotegi efektuko gasak murrizteko, ez behintzat basoek egiten duten moduan. Natura osasuntsu batek babestu egiten gaitu, eta babes horiek ezin dira diruz erosi.\nKrisi klimatikoa ez da inora joan\nKonfinamendua baliagarria izan lekiguke honetaz hausnartzeko. Azkenaldian entzuten dugun galdera hau da: noiz berreskuratuko dugu normalitatea? Baina zer normalitate? Honaino ekarri gaituena? Pandemiak sortuz eta ekosistemak suntsituz lortu dugun normalitatea?\nTxinan jada ikatza erretzen hasi dira energia sortzeko, krisiaren aurretik baino indar gehiagoz gainera. Helburua ekonomia lehenera itzultzea baita, ingurumenari ekarriko dizkion kalteak kontuan hartu gabe. Pandemiak ordea, bestelako errealitatea erakutsi digu: zeinen ahulak garen ondo funtzionatzen ez duen ingurumen natural batean. Egoerak balio behar du inora joan ez den klima aldaketaren krisiaren inguruan hausnartzeko. Bestela, denbora kontua da berriz ere beste pandemia batean erortzea. Natura gara, ez dezagun ahaztu.\nKategoria Batxilergoa, D eredua, Euskara, Gaztezulo, Ingurumena, Natur Zientziak, Osasuna, etiketak Bioaniztasuna, Jaione Dagdrommer, Krisi klimatikoa, Pandemiak by liburutegia. Gorde lotura.


Juan Ignacio Pérez Iglesiasi saria, Euskal Herriko Unibertsitatean euskararen alde egindako lanagatik | El Diario Vasco\nSociedadJuan Ignacio Pérez Iglesiasi saria, Euskal Herriko Unibertsitatean euskararen alde egindako lanagatik\nJuan Ignacio Pérez Iglesiasi saria, Euskal Herriko Unibertsitatean euskararen alde egindako lanagatik\nEHUn errektore izandakoa da Pérez Iglesias / Eusko Ikaskuntza\nEusko Ikaskuntzak LABORAL Kutxaren Humanitate, Kultura, Arteak eta Gizarte Zientzien Sariak eman dituzte; gazteen kategorian Aizpea de Atxa artista nafarraren 'InpostuRA' performance lana gailendu da\nEL DIARIO VASCODonostia Jueves, 9 mayo 2019, 14:13\nJuan Ignacio Pérez Iglesias saritu du Eusko Ikaskuntzak LABORAL Kutxaren Humanitate, Kultura, Arteak eta Gizarte Zientzien Sarien aurtengo edizioan, Euskal Herriko Unibertsitatetik (UPV/EHU) euskararen alde egindako lanaren aitortza gisa. «Zorroztasun akademikotik eta zientzia arlo guztien ezagutza zabaletik abiatuta, euskal gizartean kultura zientifikoa sustatu du. Euskal unibertsitatea gizartera gerturatu du, ezagutza maila areagotuz eta begirada kritikoa garatuz«, nabarmendu du epaimahaiak.\nAzkenik, komunikabideetan egindako lana aipatu dute sari-emaileek, hedapen zientifikoa sustatzeko espazioetan, bai eta baliabide digitaletan egindako ekarpena ere; izan ere, bere espezializazio-arloan sakondu du, eta ezagutzen dibulgazio sozial zientifikoa bultzatu.\nGazte saria, Aizpea de Atxa artista nafarrari\nAurtengoan ere banatu dute ikertzaile gazteagoei bideratutako saria. Aizpea de Atxa artista nafarraren 'InpostuRA' performance lana gailendu da Gazte Sariaren lehenengo edizio honetan. 35 urte baino gutxiagoko gazte banakoen edota taldeen jarduna bultzatzea xede duen sariak 6.000 eurotako ordainsaria banatzen dio proiektu irabazleari eta 2019-2020ko epealdian gauzatu beharra dago.\n«Publizitateak eta sare sozialek gidatzen duten gizartean sortzen digun irudia bihurtu da gure buruhausterik handiena. Honen inguruko hausnarketetan eta desegite-praktikan oinarritutako proiektua da InpostuRA», azaldu du De Atxak. Epaimahaiaren aburuz, proposamen irabazleak «geure buruari sarritan egiten diogun 'Nor naiz?' galderaren inguruko hausnarketa modu dinamiko, interaktibo eta berritzaile batean planteatzen du«.\nAizpea de Atxak 21 urte ditu eta Arte graduko 3. mailako ikaslea da. 2018an Nafarroako Arte Gazte Topaketetan 2. saria eskuratu zuen 'Gorputzak' lanarekin, eta urtebete lehenago aukeratua izan zen horietan ere.\nUn científico español, nuevo miembro de la Academia Nacional de Ciencias de EE UU La ley vasca para grandes comercios inicia su trámite impulsada por la oposición


Uraren Ziklo Integrala - 2016ko kudeaketa txostena\n2016an, ur ekoizpena 30.236.789 m3-koa izan da, 2015ean baino %0,01 txikiagoa eta azken bost urteetako batez bestekoa baino %2,54 txikiagoa. Nabarmendu behar da 2016an asteko minimo berria izan zela, batez beste 721 l/s-koa, hamabigarren astean (martxoaren 21etik 27ra, Aste Santua). Aurreko asteko minimo historikoa (723 l/s), 201ko Aste Santukoa, baino pitin bat txikiagoa izan zen. 2016ko asteko maximoa 1.373 l/s-koa izan zen, abuztuko azken astean, 2006an izan zen maximo historikotik urrun (1.659 l/s).\nErregistratu gabeko uraren 2016ko behin-behineko datua %9,88koa da, fakturatutako kontsumoaren behin betiko kalkuluen zain. Datu minimo historikoa da, aurreko ekitaldikoa baino txikiagoa (hura ere nahiko apala zen, %11,48koa). Adierazi behar da arlo honetako Espainia osoko datu onenen artean dagoela. AEAS elkartearen “Suministro de Agua potable y Saneamiento 2016” azterlanaren arabera, adierazle honetarako, Espainiako batez bestekoa %23koa da, eta berariaz metropoli eremuei dagokiena, %17koa.\nHornitutako uraren kalitateari dagokionez, urtea normaltasunez joan da. Landa-jarduketa ohikoenek kloro analizagailuen doitzeekin eta egiaztatzeekin zerikusia izan dute, eta bai berritze tasa txikia duten biltegi txikietan hipokloritoa eskuz botatzearekin ere. Uraren Osasun Plana zabaltzen jarraitu dugu.\nUrte honetan egindako bi jarduera garrantzitsu nabarmendu behar dira:\n• Eugiko urtegian egindako azterlan batimetrikoa eta kalitatekoa. Ur azpian ibiltzen den drone bat erabili da, Coruñako Unibertsitatearekin gauzatutako lankidetza hitzarmen baten esparruan.\n• Laginketako sare propioa ezartzen hasi gara, autokontrolerako Iruñerriko hornidura sektoreetan.\nHornidura sarearen kontrol informazioa Kontsumoko Uren Informazio Sistema Nazionalean abiarazi da.\nSaneamenduari dagokionez, adierazi behar da tratatutako emaria 1.063 l/s-koa izan dela, eta arazketako batez besteko errendimenduak %95ekoak izan direla gai organikoen kasuan, %92koak nitrogenoaren kasuan eta %80koak fosforoaren kasuan. Lohien digestioak 403.883 Nm3-/hilabete ekoitzi ditu, %60ko metano kontzentrazioarekin. 590.240 biztanle baliokiderentzako tratamendua zenbatetsi da. Aipagarriak dira abenduan erregistratu ziren emari txikiak, hilabete horretan ez baitzen ia prezipitaziorik egon. Arazuriko araztegira isurtzen duten industriei aholkularitza eman eta kontrola egiteko ahalegina egiten jarraitu da, bai ura arazten duten mikrobioen populazioek bai eta biogasa lortzeko aukera ematen dutenek ongi funtzionatzea bermatzeko.\nAmaitzeko, adierazi behar da bi laborategietan, Egillorren (hornidura) eta Arazurin (saneamendua), ENAC Egiaztapeneko Enpresa Nazionalak egindako bi ikuskatzeak gainditu direla. Zehazki, bermatzen dute haien egiaztapena UNE-EN ISO 17025 arauaren arabera.\nUr ekoizpena, guztira 29.541.698 30.240.141 30.236.789\nHornidura iturriak 595 8.741\nUra edateko on bihurtzeko prozesua 2.412 7.412\nTratatutako urak 554 14.871\nBiltegiak 526 13.988\nBanaketa sarea 237 6.996\nKontsumoko iturria 465 8.180\nIsuriak ibilgura 131 655\nEskaerak 414 2.026\nKalitate kontrola eta barnekoak, laborategia 831 5.255\nKontrolak, guztira 6.165 68.124\nHornitutako uraren kalitate organoleptikoa %200\nHornitutako uraren kalitate mikrobiologikoa %99,8\nErradioaktibitate eza, aztertutako laginetan %100\nHornitutako uraren kalitate mikrobiologikoa %100\nHornitutako uraren kalitate kimikoa %100\nAdministrazio publikoak Administrazio publikoak 326.475 327.145 340.901\nAdministrazio publikoak, guztira 326.475 327.145 340.901\nMerkataritza-industriarena Nekazaritza eta abeltzaintza 1.300 1.911 2.115\nMerkataritza 3.681.338 3.871.832 3.863.448\nMerkataritza/ureztaketak 38.149 45.357 49.915\nSuteak, aho zigilatuak 20.731 2.917 59\nSuteak, kontagailuarekin 4.733 6.731 6.916\nIndustria 2.057.391 2.019.936 1.949.455\nJarduerarik gabeko lokalak 929 0 0\nMerkataritza-industriarena, guztira 5.804.571 5.942.850 5.871.908\nEtxebizitzetakoa Etxebizitzak 12.059.248 12.205.170 12.228.780\nEtxebizitzetakoa, guztira 12.059.248 12.205.170 12.228.780\nKonbinatuak Etxebizitzak/merkataritza 30.309 32.111 27.833\nEtxebizitzak/merkataritza/ureztatzea 9.794 9.243 6.668\nEtxebizitzak/ureztatzea 2.396.613 2.588.095 2.661.559\nKonbinatuak, guztira 2.436.716 2.629.449 2.696.060\nIturriena Iturriak 83.629 78.883 55.523\nIturriena, guztira 83.629 78.883 55.523\nUreztaketa pribatuak Aisiako baratzeak 48.528 59.051 61.017\nUreztaketa pribatuak 583.364 671.506 732.083\nUreztaketa pribatuak, guztira\n631.892 730.557 793.100\nLanak Lanak 98.830 73.909 80.508\nBehin-behineko zerbitzu berezia 49.204 40.203 43.253\nLanak, guztira 148.034 114.112 123.761\nUreztaketa publikoak Ureztaketa publikoak 497.383 530.902 585.014\nUdal ureztaketak 1.931.785 2.252.898 2.480.024\nUreztaketa publikoak, guztira 2.429.168 2.783.800 3.065.038\nUdal zerbitzuak Udal zerbitzuak 919.685 931.851 930.288\nHornidura toki erakundeei 35.162 39.754 42.858\nUdal zerbitzuak, guztira 954.847 971.605 973.146\nInteres sozialeko erabilera Interes sozialeko erabilera 712.090 718.896 745.667\nInteres sozialeko erabilera, guztira 712.090 718.896 745.667\nEtxebizitzetakoa 112 115 115\nIndustria-merkataritzakoa 46 47 46\nIturriak eta ureztaketak 24 28 30\nArazuriko araztegian araztutakoaren kontrola (m3) 36.779.856 35.546.921 34.443.310\nArazuriko HUA 2.794 11.069 2.919 9.657 2.810 8.364\nIndustria isurketak 663 8.957 817 10.309 844 10.977\nHUAko ur lerroa 689 16.504 700 17.971 737 16.958\nHobi septikoetan 89 1.392 173 2.132 182 3.889\nIbilguen kontrola 92 2.346 83 2.108 72 1.854\nLohiak eta konposta 98 440 121 849 130 958\nAnalisi bidezko barne kontrola, guztira\n4.425 40.708 4.813 43.026 4.775 43.000\n4.893 54.089 5.071 50.644 5.292 51.875\n9.418 94.797 9.884 93.670 10.067 94.875\nBisitak enpresetara 34 32 37\nJarduera sailkatuen espedienteak 200 135 146\nBeste txosten batzuk 45 54 51\nSolido esekiak %96,9 %95,9 %96,2\nOxigeno-eskaera kimikoa %94,3 %93,6 %93,9\nOxigeno-eskaera biologikoa %96,7 %96,1 %96,5\nNitrogenoa %74,8 %70,8 %77,7\nFosforoa %77,8 %83,5 %79,9\nUdarbe ibaiaren buruan\nIturburuaren batez besteko emaria: 2.805 l/s\nHornidurarako baliatutako batez besteko emaria: 468 l/s\nEnergia hidroelektrikoa ekoizteko baliatutako batez besteko emaria: 1.065 l/s\nUdarbe ibaira isuritako batez besteko emaria: 1.273 l/s\nArga ibaiaren buruan\nPresaren edukiera: 21 hm3\nKokapena: Irati ibaia (Longida ibarra)\nPresa mota: grabitatekoa, hormigoi arruntarekin egina\nBururatze kota: 592 m\nBiltegiak: 137 unitate. Edukiera: 263.904 m3\nLuzera: 1.671 km\nBiosolidoak birziklatzeko planta, kogenerazio planta 1 590.240


21 iraila, 2020 Iritzia, Itzainak 179\nBada monarka izeneko tximeleta mota bat, garaitsu honetan migrazio miresgarri bati ekiten diona. Milaka, milioika aleko sail handietan, bidaia Kanadako lur gero eta hotzagoetan hasi, eta Mexiko epel, Mexiko beroan amaituko dute. Eta miresgarria da hain izaki delikatua, jostorratz baten antzeko gorputz ñimiño beltzarekin, hegal hauskor laranjekin, zeruan kementsu hegan ikustea.\nAlabaina, kasik miresgarriagoa da Superior lakuan gertatzen zaiena. Zeren, ur azalaren gainetik hego aldera zuzen segitu beharrean, halako batean, urtero toki berean, monarkek mendebaldera jotzen baitute, bihurgune bat egiten baitute bat ere eragozpenik ez dagoen lautadan. Geologoek deskubritu berri dute, noizbait, toki horrexetan mendi bat egon zela, kontinenteko handienetakoa; eta antzina glaziar bat ere egon zela kokapen zehatz horretan, biak ala biak ere enbarazu eta oztopo monarkentzat. Entomologoek ondorioztatu dute litekeena dela monarkek oraindik ere memorian gordetzea toki horren arriskua: horra bihurgunea hortxe egitearen arrazoia, kokapen horrexetan sigi-saga egitea, gero berriro ere hego aldera zuzen segitzeko, zuzen aurrera, desbideratu gabe.\nIruditzen zait, ordea, orainak itsutzen gaituela pertsonak, gain-informazioak itotzen gaituen neurri berean, eta itsumustuka goazela aurrera, zabar eta zakar. Pandemiak hilabeteetan bahitu gaitu, paralizatuak gauzka oraindik eta argi dago hala izango gaituela aurrerantzean ere. Baina zalantza dut gizateriaren bidaian gauza izango ote garen bihurguneei antzemateko, begien bistako auzi handiak ikusteko: giza migrazio lazgarriak, klima arazo hotzikaragarriak, sistema ekonomikoaren amildegiak, pertsonen arteko harremanak…\nBada efimera izeneko intsektu mota bat, udan beste gertakari miresgarri baten protagonista dena. Baina geure antzera, itxialdian bizpahiru hilabeteetan bere baitara bildua egon beharrean, 364 egunetan larba egoeran zain egoten da Mississippi ibaiaren ingurumarian. Halako egun batez, 24 ordu bakanetan, halako eklosio sinkronizatuan lehertzen da: zientoka, milaka, mila milioika intsektu batera sortu, hazi, hegaldatu, ugaldu, eta hil egiten dira, guztiak egun berean, guztiak 24 orduko epean. Doppler radarrak efimeren leherketa hori jasotzean, lore itxurako argazki miresgarria sortzen du, margolan bat kasik.\nEta niri galdera sortzen zait, gizakiok zenbat egun, zenbat hilabete, zenbat denbora beharko ote dugun zentratzeko eta zentzatzeko: geure senari erreparatzeko, geure barne gps-a aurkitzeko, gure jatorria oroitzeko, gure benetako izaeraz jabetzeko, monarka eta efimeren poesiarekin etorkizunerantz migratu ahal izateko.\n« naturan ikasten\nEzkiotik Izazpira, ‘Mirari zelaia’ bisitatu eta gero, kaskotik gailurrera »


VARICOSOCKS Santanderren erosi batetik €39\nBarizen aurkako galtzerdiak Santanderrenek erosi ahal izango ditu webgune ofizialean eskaera egin ondoren. Barizearen aurkako galtzerdi berritzaileak% 50eko beherapenarekin eska daitezke. Prezioa €39 baino ez da. VaricoSocks webgune ofizialean erosi nahi baduzu, eskaera orriaren eremuak idatzi behar dituzu - izena eta telefono zenbakia webguneko inprimaki berezi batean. Inprimaki berezi bat betetzen duzunean, eta laster enpresako aholkulari batek deituko dizu zure datu pertsonalak argitzeko eta zure galderei erantzuteko. Espezialistak eskaeraren xehetasun guztiak argituko ditu, entregatzeko epean orientatuko da. Kontuan izan ordainketa paketean entregatzearen truke egiten dela.\nNon eros dezaket Santanderren VaricoSocks\nNola erosi Santanderren galtzerdiak barizeen aurka?\nBarizetarako galtzerdiak erosteko modu bakarra webgune ofizialean eskatzea da. Galtzerdiek odolaren zirkulazioa hobetzen dute eta barizeak areagotzea ekiditen dute. VaricoSocks eska dezazun, eskaera orria bete behar duzu Izena eta Telefono zenbakia eremuekin. Kontuan izan gaur egun soilik DESKONTUA-% 50. Produktua gutxienez €39 kostuarekin lor daiteke. Horretarako, eskaera bat uzten duzu gure webgunean, webgunean argitaratua. Ondoren, itxaron operadorearen deiari, berak bidaliko zaitu entrega-epearen arabera. Ordainketa ordena posta bidez jasotzerakoan.\nGarrantzitsua da ulertzea VaricoSocks partzela bat bidaltzearen kostua Santanderrenen baldintzen araberakoa izango dela. Espainiak eta Santanderek Barize Galtzerdien eskaera onartuko dute. Espainian Varico Galtzerdientzako gutxieneko prezioa eskaintzen dute. Santanderren paketea jaso ondoren eskuragarri dago, ordaindu dezakezu. Mezularitza zure helbidera bidaltzeko kostua beste hirietako bat izan daiteke. Aprobetxa ezazu eskaintza bikaina. Eskatu galtzerdiak oraintxe bertan. Santanderren eskaera gehigarririk gabe jaso ahal izango duzu.\nEskatzeko Santanderren VaricoSocks


Festa hasterako, gozatua hartuta - Uztarria (Azpeitia)\n2017ko ots. 24a, 11:34\nHainbat urtetako karnabaletako dozenaka eta dozenaka irudi txukun-txukun albumetan gordeta ditu Belen Zendoiak (Azpeitia, 1952). Karnabalak baino gustukoago ditu festa horietarako prestaketak, eta urtero lan ederrak hartzen ditu familiakoei jantziak-eta egiteko. Zendoiak dio bera ez dela hain parrandazalea, baina senideentzat karnabalak bereziak direla azaldu du: "Ospatu izan ditut karnabalak, igandean eta astelehenean ateratzen ginen, eta garai batean Ostegun Gizen ere ospatzen genuen lagunekin, baina… Senarra oso karnabalzalea zen, seme-alabak hala dira, eta biloba ere bide beretik dator".\nZendoiak gogoratzen duenez, seme-alabak txikiak zirela, duela 30 bat urte, hasi zen familia osoa Elegante Egunean kalera ateratzen. Orduan ere besteei jantziak egiten aritzen zen Zendoia. "Senarrak nire aitonak egindako trajea janzten zuen, eta semeari eta bi alabei neuk egin nizkien. Nahikoa lan hartu nuen eta neuretzat ez nuen egin, baina batek hala esan zidan kalean: 'Ze, ez al zara jantzi?'. Pixka bat amorratu ninduen hori entzuteak, baina arrazoia zuela ohartu nintzen. ‘Laurak jantzi dira eta ni ez? Gaur arte!’, esan nion neure buruari. Ohegainekoen bila hasi nintzen, eta ordutik urtero janzten naiz".\nSenarra duela urte batzuk hil zitzaion Zendoiari, eta hark dio bera Elegante Egunean janztea eta kalera ateratzea omenaldia dela senarrarentzat. "Harentzat oso egun garrantzitsua zen… Irrintzi elkarteko bazkidea zen, eta Elegante Egun goizean krosa egiten zenean mikrofonotik hitz egiten aritzen zen kioskoan".


ARARTEKO, 3.1. Herriaren Defentsarien Koordinazioko XXV\n3.1. Herriaren Defentsarien Koordinazioko XXV\nHerriaren Defentsaria eta autonomietako ordezkariak biltzen dituzten Herriaren Defentsarien Koordinazio Jardunaldiak eztabaida eta gogoeta foroak dira, erakunde horien funtzionamenduari eta helburuei lotutako interes komuneko gaiei buruzkoak eta Espainiar Estatuko defentsa-erakunde guztiek dituzten arazo sozialei buruzkoak.\nHerri Defentsarien Koordinazioko XXV. Jardunaldiak Logroñon egin ziren 2010eko irailaren 27, 28 eta 29an, Errioxako Herri Defentsariak antolatuta. Jardunaldien erdigunea "krisi ekonomikoaren eragina pertsonen eskubideak gauzatzerakoan" izan zen.\nJardunaldi hauetara arartekoa, arartekoaren ondokoa eta erakundearen beste ordezkari batzuk joan ziren. Jardunaldien gaiak aztertzeko egin ziren batzarretan parte hartu zuten.\nElkarrekin egindako gogoeta honen ondorioz, behin betiko ondorioak onartu ziren Herri Defentsarien Koordinazioko XXV. Jardunaldi hauetan.\nEra berean, Herritarren Eskubideen IX. Foroa egin zen, krisi ekonomikoari aurre egiteko zailtasun bereziak dauzkaten pertsonen egoera aztertzeko asmoz. Foro honetan, defentsariek eurek ez ezik, Errioxan oso hedatuta dauden estatu mailako zenbait GKEk eta elkartek parte hartu zuten: Cáritas, Cermi, Pentsiodun eta Erretiratuen Elkartea, eta Pioneros Fundazioa besteak beste.\nKoordinazioko XXV. Jardunaldi hauek baino lehen hiru tailer egin ziren beste hainbeste herri defentsariren egoitzetan.\nIruñean egin zen tailerrean, Nafarroako Arartekoak antolatua, "Krisi ekonomikoak ekonomi eta lan sektorean duen eragina" eztabaidatu zen. Eztabaida honetan, krisi ekonomikoak langabezi tasa handiko egoera batean duen eragina aztertu zen. Gogoeta hauen emaitzak ondorio oso interesgarriak izan ziren.\nMurtzian, bertako Herriaren Defentsariak antolatuta, lan tailer bat egin zen: "Etxebizitza politikak, bizi dugun krisi ekonomikoaren testuinguruan". Batzar honetan zenbait gogoeta eta proposamen planteatu ziren, Espainian etxebizitza eskuratzearekin zerikusia duten arazoei konponbideak eskaini beharrari erantzun ahal izateko.\nAzkenik, Aragoiko "Justiziak" tailerra antolatu zuen Zaragozan, "Krisiaren eraginaren bilakaera defentsa-erakundeen jardunean" gaiari buruz. Tailer horretan ondokoak aztertu ziren: krisiak bere jardunean izan dituen ondorioak, beren egoera ekonomikoaren ondorioz defentsa-erakundeetara jotzen duten herritarren ezaugarriak, eta zein gaitan eragiten duten edo ze erantzun ematen duten ordezkariek. Gai hauek aztertu ondoren, ondorioen dokumentua idatzi zen.


Gas detektagailu bakarraren fabrika - Txina gas detektagailu bakarreko fabrikatzaileak, hornitzaileak\nJCB4 CH4 erregai gaseko detektagailua\nAplikazioak: JCB4 gas erregaiaren detektagailu eramangarria da berez segurua eta leherketarik gabeko tresna, eta gas erregaia eragozteko diseinatuta dago. JCB4 gas erregaien detektagailua kostu baxuko eta mantentze-lanik gabeko gas monitore bakarra da, langileak baldintza muturrekoetan gas erregaiaren esposizio arriskutsutik babesteko diseinatuta dago. Tamaina trinkoa izan arren, JCB4 gas erregaien detektagailuak normalean gas anitzeko monitore handiagoetan bakarrik aurkitzen diren ezaugarriak ditu, OLED pantaila handiak, inte ...\nSO2 sufre dioxido eramangarria CELH50 detektagailua\nModeloaren zenbakia: CELH50 Titulazioak: Ikatz Meategien Segurtasun Ziurtagiria Leherketen aurkako ziurtagiriak ikuskatzeko ziurtagiriaren aplikazioak: SO2 detektagailu bakarra berezkoa den leherketarako eta leherketen aurkako tresna da eta SO2 disuasio egiteko diseinatuta dago. SO2 detektagailu bakarra kostu baxuko eta mantentze-lanik gabeko gas monitore bakarra da, langileak SO2 gas arriskutsuen egoerarik larrienetan babesteko diseinatua. Tamaina trinkoa izan arren, SO2 detektagailu bakarrak normalean i ...\nO2 oxigeno detektagailu eramangarria\nModeloaren zenbakia: CYH25 Titulazioak: Ikatz Meategien Segurtasun Ziurtagiria Leherketen aurkako ziurtagiriaren ikuskapenaren ziurtagiriaren aplikazioak: O2 detektagailu eramangarria intrinsikoki segurua eta leherketen aurkako tresna da eta O2 disuasio egiteko diseinatuta dago. O2 detektagailu eramangarria kostu baxuko eta mantentze-lanik gabeko gas monitore bakarra da, langileak O2 gas arriskutsuen egoerarik larrienetan babesteko diseinatua. Tamaina trinkoa izan arren, O2 detektagailu eramangarriak normalean l ...\nAmoniako gas NH3 monitore JAH100\nEredua ： JAH100 Titulazioak ： Ikatz Meategien Segurtasun Ziurtagiria Leherketen aurkako ziurtagiria Ikuskapen Ziurtagiria Sarrera Amoniako detektagailua ingurunean amoniako kontzentrazioa hautemateko erabiltzen den tresna elektronikoa da eta zurekin eraman daiteke. Inguruneko amoniako kontzentrazioak aurrez ezarritako alarma balioa gainditzen duela edo gainditzen duela hautematen duenean, amoniako detektagailuak soinu, argi eta bibrazio alarma seinaleak bidaliko ditu. Oso erabilia da hainbat motatako kol ...\nJHB4 Metano CH4 detektagailua\nTitulazioak: Ikatz Meategien Segurtasun Ziurtagiria Leherketen aurkako Ziurtagiriaren Ikuskapen Ziurtagiriaren Eredua: JHB4 Aplikazioak: Infragorriko Gas Erregailuen Detektagailua intrinsikoki segurua eta leherketen aurkako tresna da eta inguratuta dagoen aireko Gas Erregaiaren kontzentrazioa etengabe eta azkar detektatzeko diseinatuta dago. NDIR infragorri teknologia hartzen du zehaztasun handiz eta erantzun azkarrarekin. Erregaiaren (CH4) gasaren neurketa-eremua% 0-5,0 edo% 0-100 vol da. Tamaina trinkoa izan arren, Infragorri Ko ...\nCQH100 hidrogenodun detektagailu eramangarria\nModeloaren zenbakia: CQH100 Titulazioak: Ikatz Meategien Segurtasun Ziurtagiria Leherketen aurkako ziurtagiriak ikuskatzeko ziurtagiriaren aplikazioak: H2 Detektagailu eramangarria berez segurtasunezkoa eta leherketarik gabeko tresna da eta H2 disuasiorako diseinatuta dago. H2 Detektagailu eramangarria kostu baxuko eta mantentze-lanik gabeko gas monitore bakarra da, langileak H2 gas arriskutsuen baldintzetan babesteko diseinatuta dagoena. Tamaina trinkoa izan arren, H2 detektagailu bakarrak normalean ...\nHidrogeno sulfuroaren sentsorea / H2S neurgailua\nEredua: GLH100 Aplikazioa: GLH100 H2S neurgailuak H2S kontzentrazioa etengabe eta automatikoki bihur dezake seinale elektriko estandar batean eta ondoren bat datorren ekipoetara igorri. Metanoaren kontzentrazioa in situ erakutsi dezake eta alarma entzutezko eta bisual transfinituaren funtzioa du. Kontrolatu ahal izango du monitorizazio sistemarekin, etenagailuekin eta haize energia gasa blokeatzeko tresnekin. Oso erabilia da ikatz-meatzaritza lantzeko aurpegian, leize elektriko eta mekanikoan eta itzulera ...\nTitulazioak: Ikatz Meategien Segurtasun Ziurtagiria Leherketen aurkako ziurtagiria Ikuskapen Ziurtagiriaren Aplikazioak: Infragorriaren CO2 detektagailua intrinsikoki segurua eta leherketarik gabeko tresna da eta inguruneko aireko CO2 kontzentrazioa etengabe eta azkar detektatzeko diseinatuta dago. NDIR infragorri teknologia hartzen du zehaztasun handiz eta erantzun azkarrarekin. CO2 gasaren neurketa-tartea% 0-5,0 da. Tamaina trinkoa izan arren, Infragorrien CO2 detektagailuak normalean multi handiagoetan bakarrik aurkitzen diren ezaugarriak ditu ...\nCO karbono monoxidoaren detektagailu eramangarria\nEredu zenbakia: CTH1000 CTH2000 CTH5000 CTH10000 Titulazioak: Ikatz Meategiaren Segurtasun Ziurtagiria Leherketen aurkako ziurtagiria Ikuskapen Ziurtagiriaren Aplikazioak: CO detektagailu eramangarria intrinsikoki segurua eta leherketen aurkako tresna da eta CO detektagailu eramangarria kostu txikiko mantentze zerbitzua da. - doako gas monitore bakarra, langileak CO gas arriskutsuen esposizioetatik baldintza muturrenetan babesteko diseinatuta. Tamaina trinkoa izan arren, CO detektagailu eramangarriak ...\nCL2 Kloro Gasa Gas Monitorea JLH100\nTitulazioak: Ikatz Meategien Segurtasun Ziurtagiria Leherketen aurkako Ziurtagiriaren Ikuskapen Ziurtagiriaren Eredua: JLH100 Sarrera Kloro gasaren detektagailuaren lan printzipioa: printzipio elektrokimikoaren sentsorearen lan metodoa gas difusio kopuru jakin bat hautematea da. Eman gasaren detekzio pertsonalik onena, errendimendu fidagarria, erabiltzeko erraza, sendoa eta iraunkorra. Ingeniaritza plastikozko oskol sendoak gunean gerta litezkeen erorketa eta talkak jasan ditzake; pantaila handian ...


7.000 behi mutilatu zituen talde antolatu bat desegin dute Nafarroan | Berriak Gizartea | EiTB\n7.000 behi mutilatu zituen talde antolatu bat desegin dute Nafarroan\n7.000 behi inguru mutilatu zituen talde antolatu bat desegin dute Nafarroan\nGuardia Zibilak hiru lagun inputatu ditu animaliei tratu txarrak emateagatik. Animaliek ez zituzten ez adarrik ez buztanik.\n7.000 behi inguru mutilatu zituen talde antolatu bat desegin du Nafarroako Guardia Zibilak. Foru Erkidegoan zituzten nekazaritza-ustiategietako behiei adarrak eta buztanak mozten zizkieten, Guardia Zibilak jakinarazi duenez.\nGuardia Zibilaren arabera, behiak modu erosoagoan jezteko mutilatzen zituzten, animaliak mutilatzeko arrazoi bidegabea izan arren.\nEkainean abiatu zuten ikerketa Naturaren Kontserbaziorako Zerbitzuko agenteek, Nafarroako nekazaritza-ustiategietan ustez mutilazioak egiten ari zirela jakin eta gero.\nHainbat miaketa egin ondoren, hiru lagun inputatu zituzten animaliei tratu txarrak emateagatik. Agenteek miaketetan ikusi zutenez, animaliek ez zuten ez adarrik ez buztanik.\nIturri beraren arabera, burdina goriaz erretzen zizkieten adarrak txahalei bi aste zituztenean.\nBuztanak mozteko teknikari dagokionez, anestesia lokala ematen zieten bi asteko txahalei. Ondoren, goma bat jartzen zieten buztanean presioa egin eta odol fluxua oztopatuz nekrosia sortarazteko; ondorioz, handik hiru astera, buztanaren zati bat erortzen zitzaien.\nGuardia Zibilak azaldu duenez, buztana mozteak min kronikoa eragin diezaieke animaliei. Halaber, euliak uxatzeko buztanik ez izateak estresa eragiten die, eta horrek ondorioak izan ditzake horien izaeran eta elikaduran. Horrez gain, intsektu eta parasitoen erasoa errazago jasatea ekar dezake, eta horiek infekzioak eragiten dituzte.


Arango haranaren inbasioa - Wikipedia, entziklopedia askea.\n1.1Bigarren Mundu Gerraren amaiera Frantzian\n1.2Espainiako Errekonkista Operazioa\nErakutsi/ezkutatu Inbasioa azpiatal\n2.2Frankisten erantzuna eta zailtasunak\nEspainia Bigarren Mundu Gerraren garaian\n1944ko urriaren 19a - 1944ko urriaren 24a\n42°43′21″N 0°50′14″E / 42.7225°N 0.8372°E / 42.7225; 0.837242°43′21″N 0°50′14″E / 42.7225°N 0.8372°E / 42.7225; 0.8372\n-50.000 gizon (soldadu, guardia zibil eta poliziak)\nArango haraneko inbasioa, (kode izenean Espainiako Errekonkista Operazioa), Espainiar Batasun Nazionalak (Unión Nacional Española) 1944an eginiko behin-behineko gobernu errepublikanoa ezartzeko saiakera izan zen, Juan Negrín buru, espainiar gerrillari talde baten erasoarekin. Gerrillari taldeak Espainiar Errekonkista izena hartu zuen eta Frantziako Erresistentziarekin kolaboratzen zuen.\nGobernu frankistak, Frantziatik eginiko inbasio aliaturen bat aurreikusiz, Armadaren Estatu Nagusiaren buru zen Rafael García Valiñoren eskuetan utzi zuen muga franko-espainiarraren defentsa eta José Moscardó eta Juan Yagüe jeneralek gidatu zuten, 50.000 gizon izan zituztelarik.\n1.1 Bigarren Mundu Gerraren amaiera Frantzian\n1.2 Espainiako Errekonkista Operazioa\n2.1 Lehen arrakastak\n2.2 Frankisten erantzuna eta zailtasunak\nBigarren Mundu Gerraren amaiera Frantzian[aldatu | aldatu iturburu kodea]\nAliatuek 1944ko ekainaren 6an eginiko Normandiako Lehorreratzeak, Leclerc jeneralaren dibisioak Pariserantz eginiko aurrerapen azkarrak eta Midi-Pyrénées frantziarraren zati handi bat Wehrmachten okupazio nazitik askatu izanak, Frantziako erbesteratu espainiarren nukleo askotan eragina izan zuen, José Riquelme jeneral errepublikanoaren dibisioaren inbasio deialdiak eta Espainiar Batasun Nazionalaren eskuetan zegoen Toulouse Irratitik igorritako aldarrikapenak medio, Francoren diktaduraren gaineko behin betiko garaipena espero baitzuten.\nEspainiako Errekonkista Operazioa[aldatu | aldatu iturburu kodea]\nJesus Monzón, Frantziako PCEko gizon indartsua, Frantzia okupatuko errepublikar erresistentzia gidatu eta alderdiaren gutxieneko azpiegitura bat eraikitzen saiatu zen Espainian. Gerrillariek eginiko nazien aurkako erresistentzia ekintzen arrakastagatik fidakor, Pirinioak zeharkatuz Espainiaren inbasio bat has zitekeela uste izan zuen eta zibilen altxamendu baten sorburu izango zela; egia esan, barruko informatzaileek eta buruzagi eta militar komunista asko iritzi horren aurka zeuden, gerrillari eskarmentatuak beste gerrillari batzuk trebatzeko bidaltzea zela egokiena uste baitzuten eta, oinarri horretatik, erresistentzia gogor bat eratuko zela, partisano jugoslaviarrak kasu, eta ez herri altxamendu baten pean egongo litzatekeen inbasio anbiziotsu hori.\nEra berean, behin-behineko gobernu errepublikano bat ere ezarri nahi zen lurralde espainiarrean, ez erbestean, Bigarren Mundu Gerraren amaieran, errepublino espainiarrei aliatuekin negoziazio eta itunak berehalakoetan egiteko aukera emango ziona.\nInbasioa prestatzeko, gerrillariak, Espainiako Gerra Zibileko eta Frantziako Erresistentziako 13.000 bat beterano, Foix eta Toulouseko erreklutatze puntuetara lekualdatu ziren, horietatik 4.000 eta 7.000 boluntario aurkeztu zirelarik operazioan parte hartzeko xedean. Frantziako Erresistentzia eta Errepublikako Armadako beteranoa zen Vicente López Tovar koronelak bideratuko zuen, alemaniarren aurkako borrokan, entzute eta kondekorazio zabala lortuta zuena.\nJarraituko zuen estrategiak 102. Dibisioak egingo zituen hainbat eraso aurreikusi zituen Pirinioetako mugan eta kanpainaren helburu nagusiari eginiko erasoa Arango haranean izango zen. 204. Dibisioak burutuko zuen eta behin-behineko gobernua ezarriko zuten bertan, leku seguruenetako bat baitzen; La Bonaigua mendatea zen espainiar lurraldearekin zegoen komunikabide bakarra eta neguko eguraldi gogorrak erregimenaren desmoralizazioa ekarriko zuela uste zuten, herri altxamenduak eta aliatuen inbasioen laguntzak frankismoa amaierara eramango zutelarik.\nArango haranaren hiriburu zen Vielha e Mijarana garrantzi handiko helburua zen, baina López Tovar koronelak alde egiteko aukerak ere aurreikusi nahi izan zuen, soldaduek ez baitzeuden behar bezain hornituta eta Francoren armadaren aurka porrotaren beldur ziren. Brigada edo dibisio deitzen zien indar antifrankistei, baina itxura besterik ez zen, ehunkada gutxi batzuk ez ziren-eta.\nInbasioa[aldatu | aldatu iturburu kodea]\n1944ko urriaren 3an, 102. dibisioaren erasoa hasi zen, UNEren 45. brigada gerrillaria Erronkaribarrean sartu zenean eta Abodiko Portillo de Lazarren eta Nafarroako Uztarrozen polizia armatuarekin aurrez-aurrekoa hasi. Bi polizia eta guardia zibil bat hil ziren.\nUrriaren 5ean, berriz, 153. brigada sartu zen Erronkaribarreko haranean, 400 gerrillariekin. Sarrera gehiago ere etorriko ziren Nafarroako Pirinioetatik, Huescatik eta Lleidatik eta, egun gutxira, Frantziarantz itzultzen ziren. Horren adibide bat urriaren erdialdera gertatu zen, 10, 27 eta 35. brigadak Hendaia eta Donibane Garaziko muga zeharkatu eta 10 egunez idar hartu zutenean. Talka bat baino gehiago izan zuten arerioekin -10. brigadak 21 baja izan zituen!- eta, azkenean, erretiratu beharrean izan ziren. Hala ere, urriaren 8an, armada frankistaren Legazpi XXIII. batailoia Donostiatik Nafarroako Pirinioetarantz mugitu zen, gerrillarien ekintzak geratu nahian.\nVicente López Tovarrek zuzenduriko gerrillarien 204. dibisio berria batailoi eta konpainiez osatuta zegoen (bakoitzak 30 bat gizon zituen); honek izan zuen operazio nagusia burutzeko ardura. Helburu militarrak 3 izan ziren:\nLa Bonaiguako mendatea hartu behar zuten, errefortzu frankistak iristeari ekiditearren.\nViella hiria hartu eta hiriburua ezarri behar zuten bertan.\nFrantziarekin komunikazio seguru bat ezartzea, errefortzuak iritsi edo erretiratu ahal izateko.\n1944ko urriaren 19ko goizeko 06:00etan, fusil frantses, txekiar eta alemaniarrak eskuan, subfusil Sten eta Bren metrailadoreak hartuta, 81 kalibreko hainbat mortero eta antiaereo bat, 204. dibisioko gizonek aurrera egin zuten, 3 zutabetan banaturik, Viella hegoaldean elkartzeko xedean:\nZutabe nagusian 7, 9, 11, 15, 410, 471, 526 eta 551 brigadak zihoazen eta erdiko haranean zehar joan ziren Viella hartzeko nahian.\nBigarrena, Gállego haranean egin zuen aurrera 21 eta 468. brigadekin.\nHirugarrena, berriz, Lleidako Port Velletik sartu zen, 3, 10 eta 402. brigadekin.\nAran behealdean, makiek azkar aurreratu zuten; 11. brigada Benasquetik sartu zen eta Viellako ospitalerantz bideratu zen errefortzu frankistak gerarazteko.\n551. brigada Era Roquetatik sartu zen eta 3 zutabetan banandu zen: bata Bausen eta Canejanerantz abiatu zen eta goardia zibila ihesian jarri zuen; bigarren zutabea Les aldera joan zen, Porcingles okupatu eta 10 guardia zibil hartu zituzten preso. Eta, hirugarrena, berriz, Estiuera eta Cumatik sartu zen eta Bossòst aldera abiatu zen, guardia zibilak oso gogor hartu zituelarik. 410. brigada Tavascanen sartu zen, Las Bordas aldera eta, han, Albuera Batailoiaren bigarren konpainiaren erresistentziarekin egin zuen topo.\nFrankisten erantzuna eta zailtasunak[aldatu | aldatu iturburu kodea]\nNaut Aranen, erresistentzia gogorragoa izan zen. 9. brigada Orlako mendatetik sartu zen, Salardú bidean, eta Bagergue okupatu zuten batailoietako bat Tremp-Viella kaminoa kontrolatu nahian mendixka batean kokatzen zen bitartean; gainontzekoak Salardúren aurka egin zuten eta herria ezin izan zuten hartu.\nHasiera arrakastatsua izan zuten eta Bausen, Canejanen, Porcingles, Pradell, Les, Bosost, Era Bordeta, Vilamòs, Benòs, Bòrdes, Aubèrt, Betlan, Vilach, Mont, Montcorbau eta Vilako etxaldeak okupatu eta Bososten ezarri zuten estatu nagusia erretiratu beharrean izan ziren arte. Hala ere, errepublikarrek hartutako herriak, txikiak eta biztanle gutxikoak ziren eta ez honek ez zuen "herri altxamendua" ahalbidetzen. Mugako guardia zibilen destakamentu txikiak garaitu zituzten, baina urriaren 23an, geratu beharrean izan ziren, José Moscardó indartsu baitzegoen han goardia zibil eta armadaren buru eta errepublikanoek ezintasunaz jabetu ziren.\nBorroka garrantzitsuenak Bosost eta Salardúnen izan ziren 19an eta Era Bordeta eta Es Bòrdesen 20an. Hauek izan ziren Santiago Carrilloren hitzak:\n« A la salida del túnel de Viella estaba esperándonos el general Moscardó con varias decenas de miles de soldados, tanques y artillería; en conjunto una fuerza contra la que no teníamos ninguna posibilidad. Permanecer en el Valle de Arán no hubiera tenido ningún sentido; nos desalojarían fácilmente y avanzar por el túnel de Viella, como pensaban algunos, era meterse de cabeza en una trampa. »\nLehen errefortzu frankistak, Mendi Ehiztarien 5. batailoia, Legioa eta erregularrak La Bonaigua mendatetik iritsi ziren urriaren 19an eta makiei ehustea lortu zuten. Gainera, "herri altxamendua" ez zen gertatu eta oso jende gutxi erantsi zitzaien antifrankistei.\nMugako indar frankistek hasieran porrot egin bazuten ere, urriaren 20an indar hartzen hasi ziren eta gerrillariek inguratu eta, frankisten 42. dibisioaren erasoak erabat suntsitu zituen. López Tovar koronelak ondo zaindu zuen Frantziaranzko ihes egiteko bidea, baina porrotaren mehatxua gero eta garbiagoa zen errepublikanoentzat. Urriaren 27ko arratsaldean, López Tovar koronelak espainiar lurraldetik diskrezioz erretiratzea erabaki zuen eta, hurrengo egunean, Santiago Carrillo eta estatu nagusiarekin bilduta, okupazioa bertan behera utzi eta erretiratzen hasi ziren.\nEspainiaren Errekonkista Operazioaren porrotak 588 baja ekarri zituen gerrillarien artean datu ofizialen arabera eta PCEri ondorio esanguratsuak ekarri zizkion; Jesus Monzónen karrera politikoa hortxe bukatu zen. Bartzelonan harrapatu zuten eta Espainiako kartzelatan egon zen 1959ko indultura arte, Mexikoko erbestera joan eta PCEn izandako protagonismo guztia ezdeusean geratu zelarik.\nBestalde, Charles de Gaullen gobernuak espainiar gerrillarien desarmea agindu zuen, Francorekin ez baitzuen arazorik nahi mugan. 1944ko urriaren 16az gero, Frantziak diktadorearen gobernua errekonozituta zuen.\nMakiak Espainiako lurraldean saiatu ziren bere ekintzekin jarraitzen. Coruñan, Asturiasen, Aragoin eta beste toki batzuetan ere batasun gerrillariak sortu ziren, baina 1948an, PCEk dena bertan behera uztea erabaki zuen, Stalinek horrela egiteko agindu ziolako. Ez zuen arazorik izan nahi Frantziarekin eta erregimen frankistak ez zuen ematen kolokan zegoenik.\nBizirik geratu ziren gerrillariak, ez baziren Espainian preso, Frantziak Indotxina edo Algerian zituen gerra kolonialetan bukatu zuten derrigortuta. Frantses agintariek, errepublikar espainiarrek estradizioa ez bazuten nahi, guda horietara joatera behartu zituzten.\nOrriaren azken aldaketa: 17 urtarrila 2022, 10:35.


Jaiak estreinatzen lehenak - Soraluze - Plaentxia.eus\nJaiak estreinatzen lehenak\nUbane Madera 2019-07-24 11:24\nKarta-jokoen sariak banatu ondoren, mahaiaren bueltan afari-merienda ederra egin eta Quintanillaren erritmora egindako dantzaldiarekin borobildu zuten jarduna Itxaropena Erretiratuen Elkartean, “dantza tradizional agarrauak”, esplikatu dutenez.\nAtzoko bero zatarrak eraginda ala ospakizunaren egun aldaketak eraginda, kontua da ohi baino lagun gutxiago bertaratu zirela Itxaropena Erretiratuen Elkarteko jai bezperako hitzordura.\nJoan zirenek, hori bai, majo ospatu zuten herriko jaien hasiera. Angel Mari Catalanek, Itxaropenako presidenteak esan zuen moduan, “gaur hasiko ditugu jaiak eta ya ez gara etxera bueltatuko jaiak bukatu arte!”.\nAtzoko ekitaldia hasi zuten karta-jokoei dagozkien sariak banatzen. Angel Mari Catalan presidenteak eta Abel Olaizola zinegotziak eman zituzten. Sarien ondoren luntxa izan zuten, eta bukatzeko, Quintanillaren dantzaldia.\nKarta-jokoen sari banaketari dagokionez, honakoak izan ziren irabazleak:\nIgor Gomez eta Pedro Aldazabal\nSegundo Gomez eta Onesimo Dominguez\nLuis Mari Kortabarria eta Jose Luis Perez\nMari Fran Aizpurua eta Maria Luisa Alberdi\nNatalia Sanchez eta Maria Jesus Arribas\nJuanita Soraluze eta Puri Corchero\nJaione Unanue eta Mari Jose Gonzalez


Hildako arbasoak oroitzeko unea - Debagoiena - Goiena.eus\nHildako arbasoak oroitzeko unea\nUbane Madera 2015-10-31 08:00\nEskualdeko kanposantuetara joatea besterik ez dago jabetzeko hildakoak gogora ekartzeko sasoia dela. Urteko egutegiak, kristautasuna abiapuntu, azaroaren 1a, Domu Santu eguna, gorriz markatzen du. Egun hori da, berez, liturgia-urtean bere jaialdia ez duten santuak omentzeko jarritakoa. Biharamuna da, berriz, erlijio beraren arabera, Hildakoen Eguna, oraindik Garbitokian (purgatorioan) dabilen hildakoen arimak laguntzeko.\nEdozein modutan, Domu Santu eguneko ohitura ez da ere hain antzinakoa. Arrasateko parroko Horazio Argaratek azaldu izan duenez, gaur egun ezagutzen dugun moduan, ospakizunak 1.000 urte ditu; ordukoa da hilobia lorez apaintzeko ohitura.\nEta ohiturak aldatzen diren seinale da hildakoei azken agur hori egiteko moduak aldatu egin direla, adibidez, orain hiletak modu zibilean egiteko aukera ere badagoelako, herri gehienetan ordenantza bidez araututa.\nGaur egun ere, elizatik Hain justu ere, orain dela sei urte eskasera arte, elizaren bitarteko aukera zen "araututa" zegoena ia-ia bakarra, baita Debagoienean ere. Eta nahiz eta azken urteotan hileta zibilak egiteko ate publikoak zabaldu, eta ordenantzen bitartez bide hori arautu, Debagoienean, oraindik orain, elizaren bitartez bideratzen da kasu gehienetan azken agur hori, alde handiarengatik, gainera.\nLandutako ordenantzen abiapuntua –onartu den azkena aintzat hartuta, Elgetakoa–, honako hau: "Estatu ez-konfesional eta laiko batean, erakundeek pertsonen eta elkarteen askatasun ideologiko eta erlijiosoa eta gurtzarako askatasuna bermatu behar dutela gauza jakina da gizartean, eta horretarako muga bakarra legeak ezartzen duen ordena publikoa errespetatzeko beharra da.\nBestalde, gure gizartean aniztasun ideologikoa, erlijiosoa eta kulturala da nagusi, gizarte plurala baita, eta ohituren eta ekintza sozialen adierazpenak etengabe ari dira aldatzen. Hil ondorengo hileta edo omenaldi zibilak egiteko behar soziala erlijiorik gabe bizitzea aukeratu duten herritarrei zeremonia duina eta pertsonala eskaintzeko beharretik sortu da, herritar horiek bizitza ulertzeko duten modua errespetatzeko".\nAramaion eta Gatzagan, ez\nDatutan sartuta, Eskoriatza izan zen ordenantza onartzen goiztiarrena: 2009an. Arrasatek, Bergarak, Aretxabaletak eta Antzuolak 2010ean; Oñatik 2012an; eta Elgetak aurten onartu du ordenantza; Aramaiok eta Leintz Gatzagak, aldiz, ez dute ordenantzarik, bi kasuotan eskaerarik ere ez dutelako izan. Edozein modutan, bi kasu horietan ere, eskaririk balego, tokian tokiko udalak arduratuko lirateke hari bidea eman eta beharrezkoak diren azpiegiturak ahalbidetzen.\nIa ez dira egin\nDatu gehiagotan sartuta, kopurutan, kasu honetan, oso deigarriak dira. Izan ere, itxuraz –eta diskurtsoz–, azken hamarkadetan erlijioarekiko –katolikoarekiko– atxikimendua txikitu egin dela dirudien arren, azken agurra egiteko garaia heltzen denean, elizatik jotzen jarraitzen da. Adibide batzuk –udal iturrien arabera–: Oñatin, hiru urtean, ez da hileta zibil bat bera ere egin –araututako bideak jarraituta; bestela, hileta zibil bat edo bi egin dira–; Bergaran eta Antzuolan bina egin dira; Arrasaten "oso gutxi"; Aretxabaletan pare bat; eta Leintz Gatzagan, Aramaion eta Elgetan ez dira egin.\nKostu bakoak gehienetan\nEdozein modutan, egin izan diren kasuetan, udalak dira hileta zibilak egiteko beharrezko diren azpiegitura guztiak lagatzen dituztenak eta horretarako lekuak finkatzen eta lagatzen dituztenak ere bai. Oraingoz, kasu gehienetan, inolako kostu barik egiten dute hori; fidantza eskatzen dute, hori bai, Bergaran. Izan ere, udalerri guztietan hileta egiteko lekua lagatzeaz gainera, familiak behar dituen bestelakoak ere uzten dituzte: jarlekuak, mahaia, megafonia… Eta utzitako hori guztia egoera onean bueltatzen dela ziurtatu besterik ez dute egin gura fidantzaren bitartez.\nEta Antzuolan, irizpide bera erabilita, Udalaren baliabideak erabiltzeagatik ordaindu behar den prezioa kobratzen dute.\nHiletak egiteko lekuak aipatuta, orotarikoak bideratu dituzte udalerriek zerbitzu horretara: udal eraikinak, parkeak, museoak, pilotalekuak… Eskoriatzan, Ibarraundi museoan egin daitezke; eta Aretxabaletan, udaletxe osteko lorategian edo Iturrigorri frontoian –landaguneetan, bertako auzo-alkateak, udalerriko alkatearen oniritziz, izendatutako lekuetan–. Arrasateri dagokionez, bi leku bideratu dituzte: Aldai parkea eta San Kristobal hilerria; Oñatin, bat: Santa Ana aretoa; eta Bergaran, Kataibiako plazan –auzoetako pilotalekuetan ere bai: Osintxun, Angiozarren…–.\nAntzuolara joanez gero, han eskolako patioan egiten dira, aterpea eta harmailak dituelako, baina, araudiaren arabera, frontoian ere egin daitezke. Eta Elgetan, Udal Pilotalekuan, Mendizaleen plazan, Domingo Iturbe plazan, frontoi zaharrean, San Roke osteko plaza txikian eta udalbatzarren aretoan.\nBide batez, esan behar da ordenantzetan hileten ordutegia zehaztuta dagoela. Hizlariak Bestalde, hiletetan izaten den beste elementu bat hizlaria da. Hileta elizkizuna den kasuetan, jakina, abadea arduratzen da zeregin horrekin. Hileta zibiletan, berriz, hildakoaren gertukoak izaten dira ardura hori hartzen dutenak.\nEdozein modutan, Debagoienean salbuespen bat bada: Arrasate. Izan ere, hiletetan jardun gura dutenen zerrenda publikoa sortu dute; oraingoz, pertsona bakarrak eman du horretarako izena.\nHileten ondoren, berriz, gorpu gehienak erraustu egiten dira gaur egun; eta hori kontuan hartuta, geroago eta kanposantu gehiagotan daude errautsak dituzten ontziak lurperatzeko lekuak, eta, jakina, hori egiteko prezioak zehaztuta. Aramaion, adibidez, errautsen ontzia lurperatzeak 49,92 euro balio du. Eta Arrasaten –auzoetan– antzera: 47,30 euro. Gainontzean, ohiko lurperatze prezioei dagokienez, 191 euro balio du, adibidez, Elgetan. Eta Arrasaten, auzoetan lurperatzeak 375 euro.\nErrausteari begiratuta, berriz, 326,40 euro kostatzen da Arrasaten, baldin eta bertan erroldatutakoa bada hildakoa; hala ez bada, 383,50 euro da prezioa. Eta beste zerbitzu baten prezioa jartze aldera, tanatorioa erabiltzeko aukera ere bada, adibidez, Arrasateko hilerrian: 66,10 euro da prezioa.\nOier Araolaza: "Gizaki denetik dauka gizakiak hildakoekiko kezka"\nUbane Madera 2015 urr 31 Debagoiena\nOier Araolaza (Eibar, 1972) Antropologian lizentziaduna da. Egunotan, adibidez, Eskoriatzan izan da, Arimen Egunaren bueltan berbetan. Egunotan hit...


Jabetza inmobiliarioko agente baten abusuzko klausula | Aldizkaria | EROSKI CONSUMER\nKontsumitzaile batzuk etxe bat erosteko konpromiso-kontratua sinatu zuten inmobiliaria batekin (etxea erosteko interesa azaltzen zuten bertan) eta milioi bat eman zuten erreserba gisa. Kopuru horretatik inmobiliariak 348.000 pezeta jaso zituen zuzenean, salerosketa-eragiketako zerbitzu-ari kontzeptuan eta mailegu hipotekarioaren gestioengatik. Azkenean, ezinezko izan zen mailegua lortzea eta salerosketa blokeatuta geratu zen.\nEragozpen horren aurrean, inmobiliariak eta saltzaileak ez zioten erosleari aurreratutako dirua itzuli nahi. Inmobiliariak kontratuko klausula bat jarri zuen arrazoi. Klausula horren arabera, banketxeek erosleari mailegurik eman ez ziotelako hitzartutako eragiketa egiterik ez bazen, erosleak ezin izango zion beste aldeari egindako gestioengatik ordaindutako zerbitzu-saria itzultzea eskatu. Baina Valentziako Lurralde Auzitegiaren ustez (1999ko urtarrilaren 28ko epaia), ordainketarako baldintza horiek fede txarrez jarriak dira eta kontsumitzaileari kalte handia eta justifikatu gabea sortzen diote. Gainera, klausula abusuzkoa dela deritzo, elkarrekikotasunik ez dagoelako. Izan ere, kontsumitzaileak atzera eginez gero dirua ez dela itzuliko zehazten du, baina ez du jasotzen antzeko kalteordainik profesional atzera egiten duen kasurako.\nKontratazioko Baldintza Orokorren Legea aplikaturik, Epaitegiak 348.000 pezetak itzultzera zigortu zuen inmobiliaria eta gainerako 600.000 pezetak itzultzera saltzailea, kalte eta galerarik izan zenik frogatu ez zutelako.


Erabilera baldintzak - Zutitu - Arreta psikologiko espezializatua\nArgitalpen digital hau erabiltzeak esan nahi du honako erabilera-baldintza hauek onartzen direla:\nZUTITU, SLk ez du argitalpen digitalean dagoen informazioa berehala eguneratzeko ardurarik hartuko bere gain.\nZUTITU, SLren argitalpen digitalaren helburua da gure bezeroei eta jendeari oro har, enpresaren, eta eskaintzen ditugun produktu eta zerbitzuen gaineko informazioa ematea.\nZUTITU, SLk ez du bere gain hartuko orrialde hauetan aipatutako esteka edo loturetan hirugarren pertsona batzuek dituzten edukien ondorioz eratorritako inolako erantzukizunik.\nZUTITU SLk ez du bere gain hartuko argitalpen digital honetara sartzearen, edota han leudekeen informazio edo aplikazioen erabileraren ondorioz erabiltzailearen hardwarean edo softwarean gerta daitekeen edozein kalte edo galeraren erantzukizunik.\nZUTITU, SL da argitalpen digitalaren software guztiaren gaineko eskubide guztien titularra, bai eta han jarriko diren edukiei dagozkien jabetza industrial eta intelektualena ere, enpresa honen jabetzakoak ez diren izaera publikoko produktu eta zerbitzuena izan ezik. Produktu eta zerbitzu horiek dagozkien marken titularren izenean daude erregistratuak, eta hala aitortzen du ZUTITU, SLk. Argitalpen digital honetako inolako materialik ezingo da erreproduzitu, kopiatu edo argitaratu ZUTITU, SLk horretarako onarpenik idatziz ematen ez badu.\nZUTITU, SLk zehatz eta zorrotz errespetatuko du argitalpen digitalaren erabiltzaileek emandako izaera pertsonaleko datuen konfidentzialtasuna, datuen babesaren gainean indarrean den araudia betez, eta besteak beste, Izaera Pertsonaleko Datuen Babeserako abenduaren 13ko 15/1999 Lege Organikoan xedatzen dena.\nPosta elektronikoa ez da onartuko erreklamazioak aurkezteko baliozko bide moduan. Helburu horretarako ezinbestekoa izango da ZUTITU, SLren bezeroaren arretarako zerbitzura jotzea, eta zerbitzu horrek esango du egoera bakoitzean nola jokatu behar den.\nOrrialde hauetara iritsiko den informazio guztia, hala nola aipamenak, iradokizunak edota ideiak, ZUTITU, SLri doan emandakotzat joko da. Ez da bidali behar era horretan tratatua izan EZ daitekeen informaziorik.\nZUTITU, SLren jabetzakoak EZ diren orrialde hauetako produktu eta zerbitzuak bakoitza bere jabearen marka erregistratuak dira, eta hala aitortzen ditu ZUTITU, S.L.k. Sustapen eta informazio bilketarako helburuekin agertzen dira argitalpen digital honetan. Jabe horiek beren jabetzako informazioa aldatzea edota kentzea eska dezakete.\nEdozein motatako adierazpen eta/edo erreklamazioak egiteko jakinarazpen idatzia eta/edo posta zertifikatua erabili behar da. Horrela eginda bakarrik izango da baliozko.


Ekitaldi politikoek hartu dute Arabako hiriburua | Albisteak | m24gasteiz\nEkitaldi politikoek hartu dute Arabako hiriburua\nHauteskunde kanpainako azken asteburu honetan alderdi gehienek ekitaldi politiko nagusia burutzeko unea dute. Atzo, Irabaziren txanda izan zen; gaurkoa aldiz, PP, PSE, EAJ, EH Bildu eta Hemen Gaude plataformaren txanda izango da.\nEAJk kanpaina hasieran egindako ekitaldia (Juanan RUIZ / ARGAZKI PRESS)\nKanpainako azkeneko asteburua aukeratu alderdi politiko gehienek euren ekitaldi nagusiak burutzeko. Atzokoa, Irabaziren txanda izan zen, Cayo Lara IUko ordezkariak ere parte hartu zuelarik.\nGaur goizean, berriz, PP eta PSEko hautagai nagusiak izan dira atrilera igo direnak. Gasteizko eta Arabako hautagaiak ez ezik, alderdietako beste zenbait ordezkari ere bertaratu da babesa emateko asmoarekin. Esaterako, PPren kasuan, Espainiako presidenteak, Mariano Rajoyk, hitza hartu du alderdiak Lakuako gizarte etxean buruturako mitinean. PSEko hautagaiek, aldiz, Idoia Mendiaren esker ona jaso dute.\nArratsaldean, EH Bilduk, EAJk eta Hemen Gaude-Sumando plataformak lekukoa hartuko dute. Koalizio abertzaleak Europa Jauregian ospatuko du Araba mailako ekitaldi nagusia, 18.30etatik aurrera. EH Bilduko bozeramaile den Hasier Arraizek ere hartuko du parte. Bestetik, ordu berean burutuko EAJk Probintzia plazan bere mitin nagusia. Iñigo Urkullu lehendakaria bertan izango da. Azkenik, Hemen Gaude-Sumando plataformak festa herrikoia antolatu du Peñaflorida plazan, 18.00etan.


Mintzodromo birtuala otsailaren 28an - : Euskal Herriko AEK\nMintzodromo birtuala otsailaren 28an\nOnline ikastaroetan, euskara ikasten hainbat ikasle ari da AEKn, munduan zehar zein Euskal Herrian. Hauek guztiak harremanetan jartzeko otsailaren 28an, E-uskaltegian -AEKren euskaltegi birtualean- mintzodromoa egingo dugu.\nEgunerokotasuna duten gaiak landuko dira: sare sozialak; euskararen aldeko ekimenak; eta oporrak, bidaiak eta turismoa izango dituzte eztabaidagai. Parte hartu nahi baduzue, aukeratu zein ordutegitan ahal edo nahi duzuen otsailaren 24a baino lehen. Izena emateko sakatu hemen.\nOnline ikastaroetako ikasleez gain, aurrez aurreko eskoletako euskara ikasleak, irakasleak, herritarrak eta abar parte hartzera gonbidatuta daude.\nRead 1611 times\tLast modified on mardi, 18 février 2020 10:09\nmardi, 18 février 2020 10:04\nMore in this category: « Martxoaren 6ra arte, udako barnetegia %25 merkeago AEK-ko ikasleentzat!\tGrabazio-lehiaketa: “Barnetegitik, zein da zure oroitzapenik maiteena?” »


Ekonomia feministaz hitz egin digu Lanki ikertegiko Maider Iriartek - Arrosa\nZebrabidea ARROSA 2016/03/08 1\nEuskal kooperatibagintzak azken hamarkadetan lanaren antolaketan, ekonomian edo hezkuntzan izan duen eragina aztertzen eta artearen bidez sozializatzen dihardu Kooperarock proiektuak. Besteak beste, Donostia 2016 egitarauaren baitan ere presentzia izango duena. Horren harira, Mondragon Unibertsitateko Lanki ikertegiko Maider Iriarte batzen da asteartero gurera. Gaurkoan, ekonomia feministaren inguruan aritu gara berarekin.\nOne thought on “Ekonomia feministaz hitz egin digu Lanki ikertegiko Maider Iriartek”\nPingback-a: Ekonomia Feminista eta zaintzak | Kooperarock\nPIPERPOLIS : Toneti Anaiak Jabier Muguruzaren berria


Irontec enpresaren Photo Connect produktuak photocall kontzeptua berrasmatu du - SPRI - Up Euskadi\nIrontec enpresaren Photo Connect produktuak photocall kontzeptua berrasmatu du\n2017ko Urtarrila 10\nEnpresak hitzarmen bat sinatu du Newen startup-arekin produktu berria merkaturatzeko.\nPhoto Connect marketin digitaleko tresna bat da, Irontec enpresak garatu duena eta aukera ematen duena Photocall guztiz autonomo eta pertsonalizagarriak sortzeko, edozein motatako ekitaldietarako. Ordenagailu bati eta interneti konektatutako kamera bat da eta kamera horrek automatikoki egiten ditu argazkiak, pertsonalizatu egiten ditu eta aukera eskaintzen du argazkiak sare sozialetara igotzeko. Photo Connect merkaturatzeko bide berriak bilatu nahian, software libreko teknologietan espezializatutako Irontec enpresak hitzarmen bat lortu du Newen berrikuntzako aholkularitzarekin. Newen startupa Mondragon Unibertsitateko Lidergo Ekintzaile eta Berrikuntza graduko ikasleez osaturik dago.\nPhotocallaren funtzionamendua oso sinplea da: erabiltzaileek kameraren aurrean jarri behar dute eta pedal bat sakatu argazkia ateratzeko. Sistemak aukera ematen du argazkia pertsonalizatzeko -esaterako, posible da ekitaldiko logoa jartzea eta fondo desberdinak erabiltzea- eta baita ere zuzenean zabaltzeko antolatzaileek aukeratutako sare sozialetan. “Marketin digitaleko tresna bat da, photocall tradizionala ordezkatzen duena; bere helburua da markek Interneten duten inpaktua handitzea, eta elementu ludiko ere bihurtu daiteke edozein motatako ekitaldietan” azaldu du Gorka Rodrigok, Irontec enpresako zuzendari komertzialak.\nNewen enpresarekin lortutako hitzarmena enpresa bien arteko sinergiatik sortu da, biak baitute egoitza Berrikuntza Faktorian. “Ekimen interesgarria iruditu zitzaigun; guk produktua eta background teknologikoa jarri genituen eta eurek, berriz, estrategia komertziala” esan du Gorka Rodrigok. BBF espazioa Mondragon Unibertsitateak eta Init Taldeak bultzatutako proiektu bat da, non elkarrekin biltzen baitira konpainia teknologiko sendoak eta startup berritzaileak, lankidetza sustatzeko eta, bide horretatik, proiektu berriak garatzeko.